text:
Sapta 14
Kantri Juda i no gat ren
1 Bikpela i givim dispela tok long Jeremaia long taim i no gat ren long kantri Juda, 2 “Kantri Juda i gat bikpela hevi na i krai i stap. Ol taun bilong en i stap nogut tru. Na ol manmeri bilong en i slip nabaut long graun na i krai nogut tru. Na ol Jerusalem i krai moa yet. 3 Ol bikman i salim ol wokboi i go bilong pulimapim wara. Ol i go long ol hul wara, tasol i no gat wara i stap. Na ol i kisim sospen i go bek nating. Ol manmeri i pilim nogut tru, na ol i sem na haitim pes bilong ol. 4 I no gat ren long kantri Juda na graun i drai olgeta. Olsem na ol lain i save planim kaikai long ol gaden, ol i bel hevi nogut tru na ol tu i haitim pes bilong ol. 5 Ol wel animal i karim ol pikinini, tasol i no gat gras bilong kaikai. Olsem na ol i go na lusim ol pikinini i stap nating. 6 Na ol wel donki i sanap long ples maunten na ol i sotwin na pulim win strong, olsem ol wel dok i save mekim. Ol i no gat gras samting bilong kaikai, olsem na ai bilong ol i slek.”
7 Ol manmeri i beten olsem, “Tru tumas, Bikpela, mipela i bin givim baksait long yu, na mekim planti sin long ai bilong yu. Na ol dispela pasin nogut bilong mipela i kotim mipela. Tasol Bikpela, yu ken ting long biknem bilong yu yet, na yu ken sori long mipela. 8 Oltaim mipela Israel i save bilip long yu na wetim yu long helpim mipela. Na long taim bilong trabel, yu save kisim bek mipela. Tasol nau, bilong wanem yu mekim olsem yu no save long mipela? Bilong wanem yu mekim olsem wanpela pasindia i kam i stap wanpela nait tasol wantaim mipela na i go pinis? 9 Bilong Sng 27.9, Ais 63.19 wanem yu mekim olsem man, tingting bilong en i paul? Na bilong wanem yu mekim olsem wanpela soldia i no gat strong bilong winim ol birua? Tasol nogat. Bikpela, yu stap namel long mipela. Na yu bin makim mipela olsem ol manmeri bilong yu stret. Olsem na yu no ken lusim mipela.” 10 Tasol Bikpela i tok olsem, “Dispela lain manmeri, ol i save laikim tumas long raun raun nabaut. Ol i no save bosim gut wokabaut bilong ol. Olsem na mi, Bikpela, mi no amamas long ol. Nau bai mi tingim pasin nogut bilong ol na mekim save long ol.”
11 Bikpela i tokim mi olsem, “Jeremaia, yu no ken askim mi long helpim ol dispela manmeri long i stap gut. 12 Maski ol i tambu long kaikai na beten long mi, mi no ken harim singaut bilong ol. Na maski ol i mekim ol ofa bilong paia i kukim olgeta, na ol ofa bilong kukim wit, mi no ken amamas long ol dispela manmeri. Nogat. Bai mi salim ol birua i kam kilim ol i dai. Na bai mi mekim ol i sot long kaikai na bai ol i dai. Na bai mi mekim bikpela sik i kamap long ol na bai ol i dai. Na long dispela pasin bai mi pinisim ol olgeta.” 13 Tasol mi bekim tok olsem, “Tok bilong yu i stret. Tasol God, Bikpela, ol profet i save autim narakain tok long ol manmeri. Ol i save autim tok bilong yu olsem, ‘Ol birua i no ken kilim yupela. Na bai yupela i no ken sot long kaikai. Nogat. Mi Bikpela, bai mi larim yupela i stap gut oltaim long dispela graun.’ ”
14 Na Bikpela i tokim mi olsem, “Ol dispela profet i save autim tok giaman long nem bilong mi. Mi no bin salim ol i kam, na tu mi no bin givim tok long ol. Dispela tok profet ol i autim long yupela, em i tok giaman i kamap long tingting bilong ol yet. Ol i tok, ol i bin lukim ol samting olsem driman, tasol ol i giaman. Na ol i tok long ol samting bai i kamap, tasol ol i mauswara nating. 15 Olsem na mi, Bikpela, mi tok stret. Ol dispela profet i save autim tok long nem bilong mi, tasol mi no bin salim ol i kam. Ol i save tok olsem, ‘Pait na hangre i no ken kamap long dispela kantri.’ Tasol pait na hangre bai i kamap long ol dispela profet yet na pinisim ol olgeta. 16 Na ol manmeri i bin harim tok bilong ol dispela profet, ol tu bai i bagarap long hangre na long pait. Na bai ol birua i kisim ol bodi bilong ol dispela man na meri na pikinini na tromoi i go long ol rot bilong Jerusalem. Na bai i no gat man bilong planim bodi bilong ol. Ol Jerusalem i manmeri bilong mekim pasin nogut tru, olsem na bai mi bagarapim ol.
17 “Na Jeremaia, mi laik bai yu autim tok bilong yu yet long ol manmeri. Yu mas tok olsem, ‘Mi Jeremaia, bai mi krai moa yet na wara bai i kapsait long ai bilong mi na ran i go daun long pes bilong mi. Na mi no ken lusim dispela pasin long san na long nait, long wanem, ol birua i paitim nogut ol manmeri bilong mi, na tarangu ol manmeri i bagarap moa yet. 18 Taim mi raun ausait long taun, mi save lukim ol bodi bilong ol man i dai pinis long pait. Na taim mi go nabaut long ol rot bilong taun, mi lukim ol manmeri i sot tru long kaikai na skin bilong ol i bagarap. Ol pris na profet i raun nating, na ol i no save wanem samting ol i mekim.’ ”
Jeremaia i askim Bikpela long salim ren i kam
19 Bikpela, ating yu givim baksait pinis long kantri Juda, a? Na ating yu no laik moa long taun Saion? Bilong wanem yu paitim mipela nogut na mipela i no inap kamap orait gen? Mipela i bin ting bai mipela i sindaun gut. Tasol mipela i no sindaun gut. Na mipela i bin ting bai mipela i gat taim bilong kamap orait gen, tasol ol birua i kam na ol i wok long mekim mipela i pret nogut tru. 20 Bikpela, Neh 9.2, Sng 32.5, Jer 8.14 tru tumas, mipela wantaim ol tumbuna bilong mipela i bin mekim planti sin long ai bilong yu. 21 Tasol yu ken ting long biknem bilong yu na yu no ken givim baksait long mipela. Na yu ken ting long haus bilong yu, em i olsem gutpela sia king bilong yu, na yu no ken larim ol birua i rabisim dispela haus. Na yu ken tingim kontrak yu bin mekim wantaim mipela na yu no ken brukim dispela kontrak. 22 Ating i gat wanpela bilong ol dispela rabis god bilong ol haiden inap mekim ren i pundaun, a? Ating skai yet inap givim ren long mipela, a? Nogat tru. God, Bikpela bilong mipela, yu wanpela tasol yu inap. Yu save mekim ol dispela kain samting, olsem na mipela i wetim yu long helpim mipela.


c: text/html

text:
Sapta 16
1 Yumi save tingting long mekim ol samting. Tasol Bikpela i mas tok orait pastaim, na yumi inap mekim ol dispela samting.
2 Yumi 1 Sml 16.7 save ting, olgeta pasin bilong yumi i klin long ai bilong God. Tasol Bikpela i save skelim olgeta tingting bilong yumi, na em i save gut long as bilong olgeta pasin yumi mekim.
3 Olgeta Snd 21.2 samting yu laik mekim, em yu mas putim long han bilong Bikpela. Na em bai i mekim ol dispela samting i kamap gutpela.
4 Bikpela i bin wokim olgeta samting, na ol i gat wok bilong ol. Olsem tasol, Bikpela i bin wokim ol man i save mekim pasin nogut, na em i makim ol long lus long kot bilong las de.
5 Bikpela Snd 6.17, 8.13 i no laikim tru ol man i save hambak na litimapim nem bilong ol yet. Yumi ken save olsem, Bikpela i no inap larim ol i go nating. Nogat. Bai em i mekim save long ol.
6 Sapos man i laikim tumas Bikpela na i pas tru long em, orait Bikpela bai i rausim sin bilong en. Na sapos man i stap aninit long Bikpela, orait dispela man inap abrusim pasin bilong sin.
7 Sapos man i mekim olkain pasin Bikpela i laikim orait Bikpela i save helpim em long stap gut wantaim olgeta man na wantaim ol birua bilong en tu.
8 Sapos Sng 37.16, Snd 15.16 yu gat liklik samting tasol, na yu bihainim stretpela pasin, orait laip bilong yu i winim laip bilong man i gat traipela hip mani na i save mekim pasin nogut.
9 Yumi save tingting long ol samting yumi laik mekim. Tasol Bikpela i save stiaim wokabaut bilong yumi.
10 Taim king i givim tok long ol manmeri, i olsem em i autim tok Bikpela i bin givim em. Na long taim bilong skelim man long kot, em i save mekim stretpela kot tasol.
11 Bikpela i laik bai ol man i skelim samting na metaim samting i mas bihainim mak stret, na ol i no ken giamanim ol manmeri.
12 Ol king i no laik tru long pasin nogut, long wanem, sapos gavman i mekim stretpela pasin em bai i stap strong.
13 King i save laikim man i autim tok tru tasol.
14 Sapos king i belhat long wanpela man, orait king inap kilim em i dai. Tasol man i gat gutpela tingting em inap mekim king i bel isi gen.
15 Sapos king i belgut na amamas long wanpela man, em bai i mekim gut long dispela man na bai man i stap gut. Dispela pasin bilong king i olsem klaut i bringim ren i kam na mekim kaikai i mau.
16 Sapos yu kisim gutpela tingting na save, orait dispela i winim tru planti gol na silva.
17 Ol stretpela manmeri i save bihainim rot bilong abrusim pasin nogut. Sapos man i lukaut gut long wokabaut bilong en, em bai i stap gut.
18 Pasin bilong hambak na litimapim nem bilong yu yet bai i mekim yu i pundaun na bagarap.
19 Sapos man i rabisman na i daunim em yet, dispela pasin i winim tru pasin bilong ol bikhetman i stilim planti samting bilong ol arapela man na tilim long ol yet.
20 Sapos man i putim yau gut long tok bilong ol man i skulim em, orait em bai i gat gutpela sindaun. Na sapos man i bilip strong long Bikpela, bai em i ken amamas.
21 Ol man i save, sapos man i gat gutpela tingting, orait em inap skelim gut olkain pasin na tingting. Na sapos em i man bilong mekim gutpela tok, orait ol man bai i laikim tumas long harim tok bilong en.
22 Sapos man i gat gutpela tingting, orait dispela i olsem wara bilong givim laip long em. Tasol ol man i no gat gutpela tingting, ol i save mekim longlong pasin, na dispela i save bagarapim ol yet.
23 Man i gat gutpela tingting, em i save tingting gut pastaim na bihain em i mekim gutpela tok. Na dispela i save mekim ol man i laikim tumas long harim tok bilong en.
24 Gutpela tok i olsem hani. Em i swit moa na i save strongim bodi bilong ol manmeri.
25 Sampela Snd 14.12 man i save ting, pasin bilong ol i gutpela na ol i bihainim gutpela rot. Tasol nogat. Ol i mekim i go i go na bihain bai ol i dai.
26 Ol wokboi i save, sapos ol i no wok hat, bai ol i no gat kaikai, na dispela i save mekim ol i wok hat tru.
27 Man nogut tru i save painim kain kain rot bilong mekim nogut long ol arapela manmeri. Tok bilong en i olsem bikpela paia na i save bagarapim ol.
28 Man bilong mekim pasin nogut i save mekim ol arapela man i tok pait namel long ol yet. Na man bilong tok baksait i save mekim man i kros long pren bilong en.
29 Man bilong pait i save grisim wantok bilong en, na bringim em i go long rot nogut.
30 Sapos yu lukim man i brukim ai bilong en long narapela man, orait yu ken save, dispela man i tingting long mekim pasin nogut. Na sapos yu lukim man i pasim strong maus bilong en, orait yu ken save, em i bin mekim pasin nogut.
31 Ol man i lukim waitpela gras bilong ol lapun, na ol i save, ol lapun i bin bihainim stretpela pasin na ol i stap longpela taim long graun. Olsem na ol i givim biknem long ol.
32 Man Snd 19.11 i no save belhat kwik, em i mekim gutpela pasin. Dispela pasin i winim pasin bilong pait strong olsem gutpela soldia. Na man i bosim gut em yet, em i winim man i pait strong na kisim wanpela taun.
33 Ol man i save pilai satu bilong painimaut wanem samting ol i mas mekim. Tasol Bikpela wanpela tasol i save mekim satu i bekim askim bilong ol.

robotstxt: allowed

filter: keep


text: Pasin bilong gutpela meri tru31.9 Wanpela bilong ol pasin ol Israel i bin bihainim bilong raitim toktok, em i narakain pasin liklik. Long tok Hibru ol i gat 22 leta bilong raitim ol toktok bilong ol. Orait sampela taim ol i save brukim tok ol i laik raitim long 22 hap, na ol wan wan hap i mas i gat narapela narapela leta i stap olsem namba wan leta bilong en. Taim ol man i tanim tok Hibru i go long ol arapela tok ples, ol i no save bihainim dispela pasin bilong ol Israel na tanim. Tasol tok Pisin tu i gat 22 leta bilong raitim toktok, em wankain namba olsem bilong tok Hibru. Olsem na long dispela wanpela hap tasol bilong buk Baibel, mipela i bin bihainim dispela pasin bilong tok Hibru na tanim, bai yu ken lukim dispela pasin i go olsem wanem. Sapos yu lukim gut dispela tok bilong “Pasin bilong gutpela meri tru,” bai yu lukim 22 hap i stap. Namba wan leta bilong namba wan hap (lain 10), em leta A, na bilong namba 2 hap (lain 11), em leta B, na i go olsem inap long namba 22 hap, em lain 31. Namba wan leta bilong lain 31 em leta Y, em las leta bilong tok Pisin. Long tok Hibru, dispela pasin bilong raitim tok i no i stap long dispela wanpela hap tasol. Nogat. Ol i bin bihainim dispela pasin na raitim tok bilong Krai 1-4 na bilong Buk Song 9-10 na 25 na 34 na 37 na 111 na 112 na 119 na 145.


text:
Stori 31: Moses na Aron i Go Lukim Fero
TAIM Moses i go bek long Isip, em i tokim brata bilong em Aron long ol dispela mirakel. Na taim Moses na Aron i wokim ol dispela mirakel long ai bilong ol Israel, ol i bilip olsem Jehova i stap wantaim tupela.
Bihain Moses na Aron i go lukim Fero. Ol i tokim em: ‘Jehova, God bilong ol Israel, em i tok, “Larim lain bilong mi i go lotuim mi long ples drai nating inap tripela de.”’ Tasol Fero i bekim tok, olsem: ‘Mi no bilip long Jehova. Na mi no inap larim ol Israel i go.’
Fero i belhat, long wanem, ol Israel i laik lusim wok bilong ol na i go lotuim Jehova. Olsem na em i givim bikpela hatwok moa long ol. Ol Israel i sutim tok long Moses, olsem em asua bilong em na ol Isip i mekim nogut tru long ol, na Moses i bel hevi. Tasol Jehova i tokim em long no ken tingting planti. Em i tok: ‘Mi bai mekim na Fero bai larim lain bilong mi i go.’
Moses na Aron i go bek gen lukim Fero. Nau ol i wokim wanpela mirakel. Aron i tromoi stik bilong em i go daun na stik i tanim i kamap wanpela bikpela snek. Ol saveman bilong Fero, ol tu i tromoi stik bilong ol i go daun na ol snek i kamap. Tasol lukim! Snek bilong Aron i kaikai snek bilong ol saveman. Maski i olsem, Fero i no larim ol Israel i go.
Olsem na em taim nau bilong Jehova i mekim save long Fero. Yu save em i bin mekim wanem? Em i kamapim 10-pela bikpela hevi long Isip.
Taim wan wan bilong ol dispela hevi i kamap, Fero i singautim Moses i kam na em i tok: ‘Pinisim dispela hevi na bai mi larim ol Israel i go.’ Tasol taim hevi i pinis, Fero i senisim tingting bilong em. Em i no larim ol i go. Tasol bihain tru, taim namba 10 hevi i kamap, nau Fero i salim ol Israel i go.
Yu save long ol dispela 10-pela hevi? Yu ken kisim save long ol.
Kisim Bek 4:27-31; 5:1-23; 6:1-13, 26-30; 7:1-13.
Ol askim
- Taim Moses na Aron i wokim ol mirakel, dispela i mekim wanem long ol Israel?
- Moses na Aron i tok wanem long Fero? Fero i bekim wanem tok?
- Olsem piksa i soim, wanem samting i kamap taim Aron i tromoi stik bilong em i go daun?
- Jehova i mekim save long Fero long wanem rot? Fero i mekim wanem?
- Wanem samting i kamap bihain long namba 10 hevi?
Sampela askim moa
- Ritim Kisim Bek 4:27-31 na 5:1-23.
Wanem mining bilong tok bilong Fero: “Mi no save long Bikpela”? (Kis. 5:2; 1 Sml. 2:12; Ro. 1:21)
- Ritim Kisim Bek 6:1-13, 26-30.
Olsem wanem Jehova i no bin tokaut long em yet long Abraham, Aisak, na Jekop? (Kis. 3:13, 14; 6:3; Stt. 12:8)
Yumi save olsem Jehova i mekim wok long Moses maski Moses i ting em i no inap long mekim wok God i tokim em long mekim, na dispela i mekim wanem long yumi? (Kis. 6:12, 30; Lu. 21:13-15)
- Ritim Kisim Bek 7:1-13.
Taim Moses na Aron i strongim bel na givim tok bilong Jehova long Fero, ol i makim wanem pasin em ol wokman bilong God long nau i ken bihainim? (Kis. 7:2, 3, 6; Ap. 4:29-31)
Olsem wanem Jehova i soim olsem em i winim tru ol god bilong Isip? (Kis. 7:12; 1 Sto. 29:12)


text:
Haf 12
?Yu Mas Mekem Wanem Blong Fren Gud Wetem God?
1. ?God i stap lesin long prea blong olgeta man?
Jehova i singaot ol man long evri ples blong oli prea long hem. (Ol Sam 65:2) ?Be hem i stap lesin long prea blong olgeta man? Nogat. Sipos wan man i mekem i nogud long woman blong hem, bambae God i no lesin long prea blong hem. (1 Pita 3:7) Taem ol man Isrel bifo oli gohed long nogud fasin blong olgeta, God i no moa lesin long prea blong olgeta. I klia se God i givim nambawan janis long yumi, taem hem i letem yumi blong yumi prea long hem. Man we i tanem tingting from bigfala sin we hem i mekem, God i save harem prea blong hem tu.
2. ?Wanem stret rod blong prea?
Jehova nomo i tru God mo hem i mekem yumi. Taswe yumi mas prea long hem nomo. (Matiu 4:10; 6:9) Mo tu, ol prea blong yumi oli mas pastru long nem blong Jisas, from we hem i ded blong pemaot yumi long sin. (Jon 14:6) Jehova i no wantem we yumi lanem ol prea baehat. Mo hem i no wantem we yumi talem bakegen mo bakegen ol prea we yumi ridimaot long wan buk. Hem i wantem we yumi talemaot ol samting we i stap long hat blong yumi.
Taem yumi prea long tingting blong yumi nomo, Jehova i save harem prea ya tu. (1 Samuel 1:12, 13) Hem i wantem we yumi prea long hem oltaem. Yumi save prea taem yumi girap long moning, taem yumi go slip long naet, taem yumi kakae, mo taem yumi kasem trabol.
3. ?From wanem ol tru Kristin oli joen wanples?
Ol man raonabaot long yumi oli no bilif long God, mo oli laf long promes blong hem se bambae i gat pis long wol. Samting ya i mekem se i no isi blong yumi fren gud wetem God. (2 Timoti 3:1, 4; 2 Pita 3:3, 13) Taswe yumi mas joen wanples wetem ol tru Kristin, nao yumi save lefleftemap tingting blong yumi.
I isi moa blong fren gud wetem God taem yumi joen wetem ol man we oli lavem hem. Sipos yu kam long ol miting blong ol Witnes blong Jehova, bilif blong narafala i save givhan long bilif blong yu.
4. ?Yu mas mekem wanem blong yu save fren gud wetem God?
Yu save fren gud wetem God sipos yu tingting dip long ol samting we yu lanem long Tok blong hem. Yu save tingbaot ol wok blong hem, mo ol advaes blong hem, mo ol promes blong hem. Taem yumi prea mo tingting dip, yumi kasem save se God i lavem yumi mo hem i waes tumas.
Sipos yu wantem fren gud wetem God, yu mas trastem hem mo yu mas bilif long hem. Bilif i olsem wan flaoa. Yu mas lukaot gud long flaoa ya, mo wasem, mo putum gudfala graon long hem blong mekem i gru gud. Long sem fasin, yu mas tingting dip oltaem long samting we yu lanem blong faenemaot from wanem i tru, nao bilif blong yu bambae i kam strong.
5. ?From wanem i gud yu kam fren blong God?
Jehova i stap tingbaot olgeta we oli lavem hem. Hem i save lukaot gud long olgeta. Olsem nao, bambae i no gat wan samting we i spolem bilif blong olgeta mo i mekem se oli no moa tingting strong long laef we i no save finis. (Ol Sam 91:1, 2, 7-10) Hem i givim woning se yumi no mas mekem ol samting we oli save spolem bodi blong yumi mo mekem yumi harem nogud. Jehova i tijim yumi blong yumi folem fasin blong laef we i beswan.


text:
Sapta 4
Jisas i tok piksa long man i tromoi pikinini wit long gaden
1
Jisas
i kirapim wok gen long skulim ol manmeri long arere bilong raunwara. Na bikpela lain manmeri moa ol i kam long em. Olsem na em i kalap long wanpela bot i stap long raunwara, na em i sindaun long en. Na olgeta manmeri ol i stap long nambis klostu long wara. 2
Na
Jisas i mekim planti tok piksa long ol bilong skulim ol.
Em i givim tok olsem long ol, 3
“Yupela harim. Wanpela man i go tromoi pikinini wit long gaden. 4
Em i wok long tromoi i go, na sampela pikinini wit i pundaun long rot, na ol pisin i kam kaikai. 5
Na sampela pikinini wit i pundaun long hap graun i gat ston, na i no gat planti graun long en. Graun i no daun tumas, olsem na dispela wit i kamap kwik. 6
Tasol taim san i kam antap em i kukim dispela wit. Na wit i no gat rop, olsem na em i drai olgeta, na i dai. 7
Na sampela pikinini wit i pundaun namel long ol rop i gat nil. Na ol rop i gat nil ol i kamap na i karamapim wit, na wit i no karim kaikai. 8
Tasol
sampela pikinini wit i pundaun long gutpela graun, na wit i kamap bikpela, na i karim kaikai. Sampela i karim 30, na sampela i karim 60, na sampela i karim 100.” 9
Na Jisas i tokim ol olsem, “Man i gat yau em i mas harim dispela tok.”
Jisas i gat wanem tingting na em i autim tok long ol tok piksa
10
Taim ol bikpela lain manmeri i go pinis, orait ol 12-pela disaipel wantaim ol man i save stap wantaim Jisas, ol i askim em long as bilong ol tok piksa. 11
Na Jisas i tokim ol olsem, “God i soim yupela pinis long as bilong tok hait bilong kingdom bilong God. Tasol ol man i stap ausait, ol i harim olgeta tok long tok piksa tasol. 12
Olsem
na ‘Bai ol i lukluk planti taim, tasol bai ol i no luksave long wanpela samting. Na bai ol i harim tok planti taim, tasol bai ol i no save long as bilong en, nogut ol i tanim bel, na God i lusim sin bilong ol.’ ”
As bilong tok piksa bilong pikinini wit
13
Na Jisas i tokim ol disaipel olsem, “Yupela i no save long as bilong dispela tok piksa, a? Olsem bai yupela i save olsem wanem long olgeta arapela tok piksa? 14
Dispela man i planim kaikai em i planim tok bilong God. 15
Tok i save pundaun long rot em i olsem ol lain manmeri ol i harim tok, na wantu tasol Satan i save kam na rausim dispela tok God i bin planim long bel bilong ol. 16
Na sampela manmeri ol i olsem pikinini wit i pundaun long graun i gat ston. Ol i harim tok, na ol i save kisim kwiktaim, na ol i amamas long en. 17
Tasol ol i no gat rop bilong ol. Ol i save stap liklik taim tasol. Taim ol man i laik daunim tok bilong God ol i givim hevi long ol dispela manmeri na mekim nogut long ol, orait bilip bilong ol i save bagarap kwiktaim. 18
Na
sampela manmeri ol i olsem pikinini wit i pundaun namel long ol rop i gat nil. Dispela lain ol i harim tok, 19
tasol
ol i tingting planti long ol samting bilong graun na ol i wari long bungim planti mani na ol i mangal long ol kain kain samting. Ol dispela samting i karamapim tok bilong God, na em i no karim kaikai. 20
Tasol sampela manmeri ol i olsem pikinini wit i pundaun long gutpela graun. Ol i harim tok, na ol i kisim na holim, na ol i karim kaikai. Sampela i karim 30, na sampela i karim 60, na sampela i karim 100.”
Ol man i no save haitim lait aninit long baket
21
Orait
Jisas i tokim ol disaipel olsem, “Ating ol man i save kisim lam i kam bilong putim aninit long wanpela baket o wanpela bet? Nogat. Ol i save putim antap long tebol. 22
Olgeta
samting i stap hait, bihain bai em i kamap long ples klia. Na olgeta samting ol man i karamapim i stap, bihain bai ol i kamap long ples klia. 23
Man i gat yau em i mas harim dispela tok.”
24
Na
em i tokim ol moa olsem, “Tok yupela i harim, em yupela i mas tingim gut. Skel yupela i save givim long ol man, dispela skel tasol bai God i bekim long yupela. Na bai em i skruim sampela moa long yupela. 25
Sapos
wanpela man i gat sampela samting pinis, orait God bai i givim sampela moa long em. Tasol sapos man i no gat ol samting, orait God bai i rausim ol liklik samting em i holim pinis.”
Tok piksa bilong pikinini kaikai i kamap
26
Jisas i tok moa olsem, “Kingdom bilong God em i olsem wanpela man i tromoi ol pikinini kaikai i go long graun. 27
Na
long olgeta nait dispela man i save slip, na long san em i save kirap na raun mekim wok bilong en. Na ol dispela pikinini kaikai i kamap na i go bikpela olsem wanem, em dispela man i no save. 28
Graun yet em i mekim na ol pikinini i kamap, na bihain ol i karim kaikai. Pastaim ol lip i kamap, na bihain ol het i kamap, na bihain kaikai i kamap bikpela insait long ol het. 29
Na
taim kaikai i redi pinis bilong kisim, orait dispela man i save katim, long wanem, taim bilong kisim kaikai em i kamap pinis.”
Tok piksa bilong pikinini mastet
30 Na Jisas i tok moa olsem, “Bai yumi tok, kingdom bilong God i olsem wanem samting? Yumi ken mekim wanem kain tok piksa? 31 Em i olsem pikinini bilong dispela kain sayor ol i kolim mastet. Pikinini bilong mastet em i no olsem ol arapela pikinini kaikai bilong graun. Nogat. Em i liklik tru. Ol i save planim dispela long graun. 32 Ol i planim pinis, na em i kamap na i go bikpela, na i winim olgeta kain sayor long gaden. Em i gat ol bikpela han, na ol pisin inap i kam long ol han bilong en na wokim haus bilong ol long ples kol.”
Jisas i autim tok long piksa tasol
33 Taim Jisas i autim tok long ol manmeri em i save mekim planti tok piksa olsem, inap long mak bilong tingting bilong ol. 34 Em i no autim klia wanpela tok long ol manmeri. Nogat. Em i save autim long tok piksa tasol. Na taim ol disaipel tasol i stap wantaim em, em i save autim as bilong olgeta tok long ol.
Jisas i tok, na bikpela win i dai
35 Long apinun long dispela de yet, Jisas i tokim ol disaipel olsem, “Yumi go long hapsait bilong raunwara.” 36 Orait ol i lusim dispela bikpela lain manmeri na ol i kalap long dispela bot Jisas i sindaun pinis long en, na ol i kisim em i go wantaim ol. Na ol arapela bot tu i go wantaim ol. 37 Na traipela win i kirap, na si i kalap i go insait long bot, na wara i laik pulap long bot. 38 Na Jisas i stap long stan bilong bot, na em i slip long wanpela pilo. Orait ol i kirapim em na ol i tok, “Tisa, klostu yumi laik lus, na ating yu no wari liklik long yumi bai i dai?” 39 Na Jisas i kirap, na i krosim win, na i tokim wara olsem, “Inap nau. Yu pinis! Yu dai nau!” Na win i dai, na wara i no mekim nais liklik. 40 Na em i askim ol disaipel olsem, “Bilong wanem yupela i pret? Yupela i no bilip, a?” 41 Na ol i pret nogut tru, na ol i toktok namel long ol yet olsem, “Dispela man em i husat tru, na win wantaim wara i harim tok bilong em?”


text:
Stori 77: Ol i No Laik Brukim Skru
YU INAP tingim stori bilong dispela tripela yangpela man? Yes, em ol pren bilong Daniel, em ol i bin sakim sampela kaikai bilong Babilon. Ol Babilon i kolim nem bilong ol olsem Satrak, Mesak, na Abetnego. Tasol lukim ol nau. Bilong wanem ol i no brukim skru long dispela imis olsem ol arapela i mekim? Orait, yumi ken stori long dispela.
Yu tingim ol lo Jehova yet i bin raitim, em ol Tenpela Lo? Namba wan bilong ol dispela lo i tok: ‘Yupela i mas lotuim mi wanpela tasol, na yupela i no ken lotuim ol narapela god.’ Ol yangpela man hia i bihainim dispela lo maski i hatwok liklik long mekim olsem.
Nebukatnesar, em king bilong Babilon, em i bin singautim planti bikman i kam bilong lotuim dispela imis em i bin sanapim. Nau tasol em i tokim ol: ‘Taim yupela i harim krai bilong biugel na ol arapela musik, yupela i mas brukim skru na lotu long dispela imis gol. Husat man i no brukim skru na lotu long imis, mipela bai tromoi em i go insait long bikpela stov i gat paia i hat tumas.’
Taim Nebukatnesar i harim olsem Satrak, Mesak, na Abetnego i no bin brukim skru, em i kros nogut tru. Em i tok na ol i bringim dispela tripela man i go long em. Em i givim wanpela sans moa long ol i ken brukim skru. Tasol ol dispela yangpela man i bilip long Jehova. Ol i tokim Nebukatnesar: ‘God bilong mipela em inap long helpim mipela. Tasol maski em i no helpim mipela, mipela i no inap lotuim imis gol bilong yu.’
Taim Nebukatnesar i harim ol dispela tok, em i belhat moa yet. I gat wanpela bikpela stov i stap klostu, olsem na em i tok: ‘Mekim paia i kamap hat nogut tru, winim long bipo!’ Nau em i tokim sampela strongpela man long ami bilong em long pasim Satrak, Mesak, na Abetnego, na tromoi ol i go insait long paia. Ol i bin mekim paia i hat nogut tru, olsem na paia i kukim ol dispela strongpela man na kilim ol i dai. Tasol olsem wanem long dispela tripela yangpela man ol i bin tromoi i go insait long paia?
King i lukluk i go insait long paia na em i pret nogut tru. Em i tok: ‘Yumi bin pasim tripela man na tromoi ol long paia, a?’
Ol wokman bilong em i tok: ‘Yes, yumi bin mekim olsem.’
Orait king i tok: ‘Tasol mi lukim 4-pela man i wokabaut insait long paia. Rop i no pasim ol moa, na paia i no kukim ol. Na namba 4 man i luk olsem wanpela god.’ King i go klostu long dua bilong stov na em i singaut olsem: ‘Satrak! Mesak! Abetnego! Yupela wokman bilong God Antap Tru, yupela kam ausait!’
Taim ol i lusim paia na i kam ausait, olgeta inap lukim olsem paia i no bin bagarapim ol. Nau king i tok: ‘Ol man i mas litimapim nem bilong God bilong Satrak, Mesak, na Abetnego! Em i bin salim ensel bilong em i kam helpim ol, long wanem, ol i no laik lotuim narapela god.’
Ol i stap gut long Jehova na ol i makim gutpela pasin tru em yumi ken bihainim, a?
Kisim Bek 20:3; Daniel 3:1-30.
Ol askim
- Nebukatnesar, king bilong Babilon, em i givim wanem tok long ol manmeri?
- Bilong wanem tripela pren bilong Daniel ol i no brukim skru long imis gol?
- Taim Nebukatnesar i givim wanpela sans moa long dispela tripela Hibru i ken brukim skru, olsem wanem ol i soim olsem ol i bilip long Jehova?
- Nebukatnesar i tok na lain bilong em i mekim wanem long Satrak, Mesak, na Abetnego?
- Nebukatnesar i lukim wanem samting taim em i lukluk i go insait long paia?
- Bilong wanem king i givim biknem long God bilong Satrak, Mesak, na Abetnego? Ol i makim wanem gutpela pasin em yumi ken bihainim?
Sampela askim moa
- Ritim Daniel 3:1-30.
Olgeta wokboi bilong God i mas bihainim wanem pasin bilong tripela yangpela Hibru taim ol samting i traim pasin bilong ol long i stap gut long God? (Dan. 3:17, 18; Mt. 10:28; Ro. 14:7, 8)
God Jehova i skulim Nebukatnesar long wanem bikpela samting? (Dan. 3:28, 29; 4:34, 35)


text:
Sapta 7
Stiven i autim tok long ol kaunsil
1
Orait hetpris i askim Stiven olsem, “Dispela tok ol man i sutim long yu, em i tru, o nogat?” 2
Na
Stiven i tok olsem, “Ol brata na ol papa, yupela harim. Taim tumbuna bilong yumi Abraham i stap long graun bilong Mesopotemia na i no i go yet long taun Haran, God bilong heven, em God i gat bikpela strong, em i kamap long Abraham. 3
Na God i tokim em olsem, ‘Yu lusim graun bilong yu na ol brata bilong yu, na yu go long wanpela graun bai mi soim yu long en.’ 4
Olsem
na Abraham i lusim graun bilong ol Kaldia na em i go i stap long Haran. Na taim papa bilong en i dai pinis, God i salim em i kam i stap long dispela graun, nau yupela i stap long en. 5
God
i no givim wanpela liklik hap bilong dispela graun, inap olsem wan mita, long Abraham, bai em i ken i stap graun bilong ol lain bilong em stret. Tasol God i tok, bihain bai em i givim dispela graun long em, na em bai i stap graun bilong en na bilong ol lain pikinini bilong en. Long taim God i mekim dispela tok, Abraham i no gat pikinini yet. 6
God
i tokim Abraham olsem, ‘Bai ol lain tumbuna pikinini bilong yu i go i stap long kantri bilong ol arapela lain. Na bai ol i kamap wokboi nating, na ol arapela lain bai i mekim nogut long ol inap 400 yia. 7
Tasol
bihain bai mi kotim ol dispela man i mekim dispela pasin long ol. Na bihain ol lain pikinini bilong ol bai i lusim dispela kantri na bai ol i kam lotu long mi long dispela ples.’ 8
Na
God i tok bai Abraham i mas katim skin olsem mak bilong kontrak God i givim long em. Na bihain Abraham i kamap papa bilong Aisak, na em i wet wanpela wik na em i katim skin bilong Aisak. Na Aisak i kamap papa bilong Jekop, na Jekop i kamap papa bilong ol 12-pela tumbuna bilong yumi.
9
“Ol
dispela tumbuna ol i bel nogut long Josep, brata bilong ol, na ol i salim em olsem wokboi nating long ol arapela lain man. Na ol dispela man i bringim em i go long Isip. Tasol God i stap wantaim em. 10
God
i helpim em na i pinisim olgeta hevi bilong en. Na taim Josep i toktok wantaim king bilong Isip, God i givim gutpela save long em na i mekim king i laikim em. Olsem na king i makim em i stap namba wan gavman bilong Isip, na em i bosim olgeta samting long haus bilong king.
11
“Bihain
taim bilong bikpela hangre i kamap long olgeta hap bilong Isip na long olgeta hap bilong graun Kenan, na ol manmeri i gat bikpela hevi. Na ol tumbuna bilong yumi i no gat kaikai. 12
Tasol
Jekop i harim tok olsem i gat wit i stap long Isip, na em i salim ol tumbuna bilong yumi i go long Isip namba wan taim. 13
Orait
taim ol i go long namba 2 taim gen, Josep i tokim ol brata olsem, ‘Mi Josep.’ Na bihain king tu i save long ol lain bilong Josep. 14
Na
Josep i salim tok na i singautim papa bilong en Jekop i kam long em, wantaim olgeta lain bilong en, inap olsem 75 manmeri. 15
Orait
Jekop i go daun long Isip. Na bihain em i dai, na ol tumbuna bilong yumi ol tu i dai. 16
Na
ol i karim bodi bilong ol i go bek long taun Sekem na planim ol long dispela matmat, bipo Abraham i bin givim mani silva bilong baim long ol pikinini bilong Hamor long Sekem.
17
“Orait
taim God i makim bilong inapim dispela promis bipo em i bin mekim long Abraham, dispela taim klostu i laik kamap. Na ol lain Israel i stap long Isip, na ol i kamap bikpela lain tru. 18
Na bihain wanpela man i kamap king bilong Isip, na em i no save long Josep. 19
Dispela
king i bin trikim ol lain bilong yumi na mekim pasin nogut long ol. Na em i mekim ol i tromoi ol liklik pikinini bilong ol, bai ol i dai. 20
Long
dispela taim mama bilong Moses i karim em. Em i gutpela pikinini, na God i laikim em. Na ol i bin lukautim em long haus bilong papa bilong en inap long tripela mun. 21
Bihain
ol i putim em i stap ausait, na pikinini meri bilong king i kisim em na i lukautim em olsem pikinini bilong em yet. 22
Na Moses i skul long olgeta gutpela save bilong ol Isip, na em i kamap man bilong mekim ol strongpela toktok na ol kain kain strongpela wok.
23
“Taim
Moses i gat 40 krismas pinis, na em i tingting long i go lukim ol brata bilong em, ol Israel. 24
Na em i lukim wanpela Isip i wok long mekim nogut long wanpela Israel. Orait em i helpim dispela Israel na i bekim rong dispela Isip i bin mekim long em. Em i paitim dispela Isip na kilim em i dai. 25
Moses i ting ol brata bilong en bai i save olsem, God i laik helpim ol long han bilong en. Tasol ol i no save. 26
Long de bihain, Moses i lukim tupela Israel i wok long pait. Em i laik mekim i dai pait bilong tupela, na em i go long tupela na i tok, ‘E, yutupela i brata tasol. Bilong wanem yutupela i bagarapim yutupela yet?’ 27
Tasol dispela man i as bilong trabel em i sakim Moses i go bek. Na em i tok, ‘Husat i makim yu na yu kamap hetman na jas bilong mipela? 28
Yu laik kilim mi i dai, olsem asde yu kilim dispela Isip, a?’ 29
Moses
i harim dispela tok, na em i ranawe. Em i go i stap long graun bilong ol Midian. Na bihain em i marit na i gat tupela pikinini man.
30
“Orait
40 yia i go pinis, na wanpela ensel i kamap long Moses long graun i no gat man, klostu long maunten Sainai. Ensel i stap insait long paia i kamap namel long ol han bilong wanpela liklik diwai. 31
Moses i lukim na i tingting planti long dispela samting i kamap. Em i laik lukim gut na em i go klostu, na Bikpela i tokim em olsem, 32
‘Mi God bilong ol tumbuna bilong yu. Mi God bilong Abraham na bilong Aisak na bilong Jekop.’ Na Moses i guria, na em i pret long lukluk. 33
Na
Bikpela i tokim em, ‘Yu mas lusim su bilong yu, long wanem, dispela graun yu sanap long en em i bilong mi yet na i tambu. 34
Mi lukim pinis olgeta pasin nogut ol i mekim long ol lain manmeri bilong mi long Isip. Mi harim pinis krai bilong ol, na nau mi kam daun bilong kisim bek ol long han bilong ol Isip. Olsem na yu kirap. Mi laik salim yu i go long Isip.’
35
“Pastaim
ol Israel i bin sakim Moses, na tokim em olsem, ‘Husat i makim yu na yu kamap hetman na jas bilong mipela?’ Orait dispela man Moses tasol God i salim i go olsem hetman na man bilong kisim bek ol. God i strongim em long han bilong dispela ensel i kamap long em long liklik diwai. 36
Moses
i bringim ol i go lusim Isip, na em i wokim ol kain kain mirakel long Isip na long solwara Retsi na long graun i no gat man, inap long 40 yia. 37
Dispela
Moses tasol i bin tokim ol Israel olsem, ‘God bai i makim wanpela brata bilong yupela, na mekim em i kamap profet olsem mi yet.’ 38
Bihain
ol tumbuna bilong yumi i go bung long graun i no gat man, na dispela Moses tasol i stap wantaim ol. Na em i go antap long maunten Sainai na ensel i givim tok long em. Em i kisim tok bilong God, dispela tok i gat laip, na em i givim dispela tok long yumi.
39
“Tasol
ol tumbuna bilong yumi ol i no laik harim tok bilong Moses. Nogat. Ol i sakim tok bilong em, na long bel bilong ol i laikim tumas long i go bek long Isip. 40
Ol
i tokim Aron olsem, ‘Mipela i no save wanem samting i bin kamap long Moses, dispela man i bin kisim yumi long Isip na bringim yumi i kam. Olsem na yu mas wokim ol god bilong mipela, na ol i ken i go paslain long mipela na bringim mipela long rot.’ 41
Long
dispela taim ol i wokim wanpela pikinini bulmakau, na ol i mekim ofa long dispela giaman god. Na ol i amamas long dispela samting ol i bin wokim long han bilong ol yet. 42
Olsem
na God i givim baksait long ol, bai ol i ken lotu long san na mun na sta samting, olsem tok i stap long buk bilong ol profet, ‘Yupela ol Israel, taim yupela i bin i stap 40 yia long ples wesan nating, na yupela i kilim ol bulmakau na sipsip na mekim ofa, ating yupela i mekim ol dispela ofa long mi, a? Nogat tru. 43
Dispela bikpela haus sel yupela i karim em i no haus sel bilong mi. Em i bilong giaman god Molek. Na yupela i bin karim tu piksa bilong sta bilong giaman god Refan. Yupela i wokim ol dispela piksa bilong giaman god, bilong yupela i ken lotu long ol. Olsem na bai mi rausim yupela long kantri bilong yupela, na salim yupela i go i stap long graun i stap long hapsait bilong kantri Babilon.’*
44
“Taim
ol tumbuna bilong yumi i stap long graun i no gat man, ol i gat haus sel bilong God. Long dispela haus God i save kamapim tok tru bilong en. Taim ol i wokim dispela haus sel, ol i mekim olgeta samting olsem God i bin tokim Moses na ol i bihainim stret piksa Moses i bin lukim. 45
Bihain
ol lain pikinini bilong ol dispela tumbuna i kisim dispela haus sel na ol i kam wantaim Josua bilong kisim graun bilong ol man bilong ol arapela lain. Na God i rausim ol dispela lain long pes bilong ol tumbuna bilong yumi. Na ol i sanapim haus sel na em i stap long dispela graun inap long taim bilong King Devit, 46
em
dispela man God i save mekim gut long en. Devit i bin beten long God i ken larim em i wokim wanpela gutpela haus bilong ol lain tumbuna bilong Jekop i ken i go long en na lotu long God. 47
Tasol
bihain, Solomon i bin wokim dispela haus.
48
“Tasol
God Antap Tru i no save stap long ol haus ol man i wokim. Em i olsem profet i bin tok, 49
‘Bikpela
i tok olsem, “Heven em i sia king bilong mi, na graun em i ples mi putim lek bilong mi antap long en. Olsem na bai yupela i wokim wanem kain haus bilong mi? Na wanem hap bai i stap ples malolo bilong mi? 50
Mi yet mi bin wokim dispela olgeta samting.” ’
51
Na
Stiven i tokim ol kaunsil moa olsem, “Yupela i man bilong bikhet. Bel na tingting bilong yupela i pas olsem bilong ol haiden. Na yau bilong yupela i pas na yupela i no save harim tok bilong God. Oltaim yupela i save sakim tok bilong Holi Spirit, olsem ol tumbuna bilong yupela i bin mekim bipo. 52
Wanem
profet bipo i stap, na ol tumbuna bilong yupela i no bin mekim pasin nogut long em? Nogat. Ol i bin kilim i dai ol man bipo i bin tokaut olsem, Man Bilong Mekim Stretpela Pasin, em bai i kam. Na nau dispela man i kam pinis na yupela i putim em long han bilong ol birua na kilim em i dai. 53
Yupela
i bin kisim lo bilong God long han bilong ol ensel, tasol yupela i no bihainim.”
Ol i tromoi ston long Stiven
na kilim em i dai
54
Ol
kaunsil i harim tok bilong Stiven, na ol i belhat nogut tru long em na ol i kaikaim tit bilong ol. 55
Tasol
Holi Spirit i pulap long Stiven, na em i lukluk i go antap long heven. Em i lukim gutpela lait na bilas bilong God long heven, na em i lukim Jisas i sanap i stap long han sut bilong God. 56
Na
Stiven i tok olsem, “Harim. Mi lukim heven i op, na Pikinini Bilong Man em i sanap i stap long han sut bilong God.”
57
Ol i harim dispela tok na ol i singaut strong moa, na ol i pasim yau bilong ol. Na ol i kirap wantaim na ol i ran i go holimpas Stiven. 58
Na
ol i rausim em i go ausait long taun, na ol i tromoi ston long em bilong kilim em i dai.†
Ol man pastaim i bin sutim tok long em, ol i rausim longpela klos bilong ol na putim i stap klostu long lek bilong wanpela yangpela man, nem bilong en Sol. 59
Taim
ol i wok long tromoi ston long Stiven, Stiven i prea olsem, “Bikpela Jisas, yu kisim spirit bilong mi.” 60
Na
em i brukim skru na i singaut strong moa, “Bikpela, yu no ken bekim dispela sin long ol.” Stiven i tok olsem, na em i dai.


text:
Story 25: Famili Muv Go Long Egypt
JOSEPH no savve bossim olketa feeling bilong hem moa. So hem talem olketa servant bilong hem for leavim rum. Taem hem stap seleva witim olketa brata bilong hem, Joseph start for krae. Olketa brata bilong hem sapraes fogud, from olketa no savve why nao hem krae. Gogo hem sei: ‘Mi nao Joseph. Waswe, dadi bilong mi still laef yet?’
Olketa brata bilong hem barava sapraes fogud so olketa no savve toktok nao. Olketa fraet tu. Bat Joseph sei long olketa: ‘Plis kam klosap long mi.’ Taem olketa go klosap long hem, hem sei: ‘Mi nao brata bilong iufala Joseph, wea iufala salem long Egypt.’
Joseph hem gohed for story witim olketa long kaenfala wei: ‘No blamem iufala seleva for wei wea iufala salem mi kam long hia. Really, God nao wan wea sendem mi long Egypt for sevem laef bilong pipol. Phar′aoh hem mekem mi ruler bilong full kantri. So go bak kwiktaem long dadi bilong mi and talem hem diswan. And talem hem for kam and stap long hia.’
Then Joseph holem olketa brata bilong hem and kissim evriwan long olketa. Taem Phar′aoh herem olketa brata bilong Joseph kam, hem talem Joseph: ‘Letem olketa tekem olketa wagon and go long dadi bilong olketa and famili bilong olketa and kam ak long hia. Mi bae givim olketa best land long Egypt.’
Hem nao samting wea olketa duim. Long hia iu savve lukim Joseph hem meetim dadi bilong hem taem hem kam long Egypt witim full famili bilong hem.
Famili bilong Jacob hem grow big fogud. Sapos iumi kaontem Jacob and olketa pikinini and granpikinini bilong hem, evriwan long olketa 70-fala taem olketa muv go long Egypt. Bat olketa waef and plande servant kam tu. Evriwan go stap long Egypt. Olketa hia olketa Israelite, bikos God hem changem nem bilong Jacob go long Israel. Olketa Israelite kamap barava spesol pipol bilong God, olsem iumi bae lukim bihaen.
Genesis 45:1-28; 46:1-27.
Olketa Kwestin
- Wanem nao happen taem Joseph talem olketa brata bilong hem hao hem nao Joseph?
- Long kaenfala wei, wanem nao Joseph explainim long olketa brata bilong hem?
- Wanem nao Pharaoh talem taem hem herem story abaotem olketa brata bilong Joseph?
- Haomas nao insaed famili bilong Jacob taem olketa muv go long Egypt?
- Gogo, wanem nao nem bilong famili bilong Jacob, and why nao olketa garem datfala nem?
Samfala extra kwestin
- Readim Genesis 45:1-28.
Hao nao story long Bible abaotem Joseph showimaot Jehovah savve changem samting wea narawan duim for spoelem olketa servant bilong hem, for kamap samting wea helpem olketa servant bilong hem? (Gen. 45:5-8; Isa. 8:10; Phil. 1:12-14)
- Readim Genesis 46:1-27.
Wanem promis nao Jehovah talem long Jacob taem hem gogo for Egypt? (Gen. 46:1-4, ftn.)


text:
Why Nao Olketa Jehovah’s Witness No Celebratem Easter?
Samfala rong idea wea pipol garem
Rong idea: Olketa Jehovah’s Witness no celebratem Easter bikos olketa no Christian.
Tru samting: Mifala bilivim Jesus Christ nao man for sevem iumi, and iumi shud traem best for “
barava followim gud” example bilong hem.—1 Peter 2:21; Luke 2:11.
Rong idea: Iufala no bilivim Jesus hem laef bak bihaen hem dae.
Tru samting: Mifala bilivim Jesus hem laef bak, wea datwan nao main reason why olketa Christian savve garem faith. Mifala mekhae long wei wea Jesus laef bak long preaching waka bilong mifala.—1 Corinth 15:3, 4, 12-15.
Rong idea: Iufala no laekem olketa pikinini bilong iufala for hapi witim olketa narawan wea celebratem Easter.
Tru samting: Mifala lovem olketa pikinini bilong mifala, and mifala waka hard for trainim olketa and for helpem olketa for hapi.—Titus 2:4.
Why nao Olketa Jehovah’s Witness no celebratem Easter?
Bible no sapotim wei for celebratem Easter.
Jesus talem iumi for celebratem dae bilong hem, no taem hem laef bak. Mifala celebratem Memorial bilong dae bilong Jesus evri year long sem day wea hem dae followim kalenda bilong olketa Jew long datfala taem.—Luke 22:19, 20.
God hem no hapi long Easter, bikos olketa kastom wea join witim Easter kam from wei for worshipim wanfala heathen god. God laekem iumi for worshipim hem nomoa, and no hapi long worship wea no followim samting wea hem talem.—Exodus 20:5; 1 Kings 18:21.
Long tingting bilong mifala, disison for no celebratem Easter hem barava followim wanem Bible talem. Bible encouragem iumi for no just followim nomoa samting wea nara pipol duim, bat for garem gudfala tingting and ting raonem sapos hem stret for duim datwan. (Proverbs 3:21; Matthew 15:3) Mifala storyim biliv bilong mifala abaotem Easter witim narawan taem olketa askem mifala for duim datwan. Nomata olsem, mifala respectim raet bilong man wanwan for disaedem wanem hem bae duim.—1 Peter 3:15.


text:
Story 69: Gele Helpem Wanfala Bigman
WASWE, iu savve wanem nao disfala smol gele hem talem? Hem talem woman hia abaotem profet bilong Jehovah, E‧li′sha, and olketa nambawan samting wea Jehovah helpem hem for duim. Woman hia no savve long Jehovah from hem no wanfala Israelite. So why nao gele hem stap long haos bilong disfala woman?
Disfala woman hem from Syria. Hasband bilong hem Na′a‧man, bigman long army bilong Syria. Olketa bilong Syria kasholem disfala smol Israelite gele, and tekem hem for kamap servant bilong waef bilong Na′a‧man.
Na′a‧man garem wanfala nogud sik, leprosy. Disfala sik savve kaikaim samfala part bilong body. So disfala gele sei olsem long waef bilong Na′a‧man: ‘Hem bae gud tumas sapos masta bilong mi go long profet bilong Jehovah long Israel. Hem bae healim leprosy bilong hem.’ Bihaen, olketa talem diswan long hasband bilong disfala woman.
Na′a‧man laekem tumas for kasem healing; so hem disaed for go long Israel. Taem hem kasem long there, hem go long haos bilong E‧li′sha. E‧li′sha talem servant bilong hem for go and talem Na′a‧man for go swim long Jordan River sevenfala taem. Diswan mekem Na′a‧man kros fogud, and hem sei: ‘Olketa river long hom olketa moabeta winim eni river long Israel!’ Bihaen hem tok olsem, hem go nao.
Bat wanfala servant bilong hem sei: ‘Sir, sapos E‧li′sha talem iu for duim hardfala samting, iu bae duim. So why nao iu no swimim iuseleva, olsem hem talem?’ Na′a‧man lisin long servant and hem go and swim long Jordan River sevenfala taem. Taem hem duim diswan, body bilong hem kamap strong and healthy!
Na′a‧man hem hapi tumas. Hem go bak long E‧li′sha and talem hem: ‘Distaem mi barava savve hao God long Israel hem nomoa only tru God long full earth. So, plis, tekem disfala present from mi.’ Bat E‧li′sha ansa olsem: ‘Nomoa, mi bae no tekem.’ E‧li′sha savve bae hem rong sapos hem tekem datfala present, bikos Jehovah nao healim Na′a‧man. Bat servant bilong E‧li′sha, Ge‧ha′zi, wantem datfala present for hemseleva.
So wanem nao Ge‧ha′zi duim? Bihaen Na′a‧man hem go, Ge‧ha′zi ran bihaenem hem, and hem sei: ‘E‧li′sha sendem mi for talem iu hem laekem samfala present from iu for samfala fren wea just kam for visit.’ Diswan hem wanfala laea story. Bat Na′a‧man no savve hem laea; so hem givim Ge‧ha′zi samfala samting.
Taem Ge‧ha′zi go bak long hom, E‧li′sha savve long samting wea hem duim. Jehovah talem hem finis. So hem sei: ‘From iu duim disfala nogud samting, leprosy bilong Na′a‧man bae kasem iu.’ And stretawe, diswan kasem hem!
Wanem nao iumi savve lanem from evri samting hia? First samting, iumi shud olsem smolfala gele hia and tok abaotem Jehovah. Gudfala samting savve kamaot from datwan. Mek-tu samting, iumi mas no praod olsem Na′a‧man long firstaem, bat iumi mas obeyim olketa servant bilong God. And mek-thri, iumi mas no laea olsem Ge‧ha′zi. Iumi savve lanem plande samting taem iumi readim Bible, iaman?
2 Kings 5:1-27.
Olketa Kwestin
- Insaed long piksa, wanem nao datfala smol gele talem long datfala woman?
- Hu nao datfala woman insaed long piksa, and why nao datfala smol gele stap long haos bilong hem?
- Wanem nao Elisha talem servant bilong hem for go talem Naaman, and why nao Naaman hem kamap kros?
- Wanem nao happen taem Naaman duim samting wea olketa servant bilong hem talem?
- Why nao Elisha nating willing for acceptim present bilong Naaman, bat wanem nao Gehazi hem duim?
- Wanem nao happen long Gehazi, and wanem nao iumi savve lanem from diswan?
Samfala extra kwestin
- Readim 2 Kings 5:1-27.
Hao nao example bilong datfala smol Israelite gele savve encouragem olketa young wan distaem? (2 Ki. 5:3; Ps. 8:2; 148:12, 13)
Why nao hem gud for tingim example bilong Naaman taem iumi kasem kaonsel from Bible? (2 Ki. 5:15; Heb. 12:5, 6; Jas. 4:6)
Wanem nao iumi savve lanem taem iumi markem example bilong Elisha witim example bilong Gehazi? (2 Ki. 5:9, 10, 14-16, 20; Matt. 10:8; Acts 5:1-5; 2 Cor. 2:17)


text:
Wikipedia:Yu ken halivim
If your are a linguist or anyone who has clues about Tok Pisin grammar, please contribute to Wikibooks
If you don't know much Tok Pisin, but are willing to help:
- You can propose new articles that you would like to be created' (just add them on the Main Page under the Nupela pes title).
- You can look here and see all what can be done.
- In all cases, you may transmit this to anyone who could be interested.
Wikipedia em i wanem?[senisim | edit source]
Yu save Wikipedia em wanem? Em i ensiklopedia, o buk long painim kainkain save long planti samting. Tasol Wikipedia em i no buk, em i planti pes long Intanet. Dispela pes, olgeta man o meri ol i ken i wokim, sapos ol em i laik senisim pes i gat long Wikipedia, na kirapim nupela pes.
Sapos yu laik lukluk long Wikipedia long Tok Inglis, plis lukim dispela pes: http://en.wikipedia.org
I gat kain kain Wikipedia long samting olsem 280 tokples nau. Wikipedia long tok Inglis i gat samting olsem 3,700,000 pes, tasol sampela Wikipedia i gat sampela pes tasol. Sapos yu laik lukluk long olgeta Wikipedia long olgeta tokples i gat, plis lukim dispela pes (Tok Inglis).
Yu ken halivim[senisim | edit source]
Tok Pisin Wikipedia i gat 1,279 pes tasol. Tasol ating dispela em i stat tasol. Yu ken halivim Wikipedia bilong yumi long kamap olsem gutpela ples we olgeta man o meri inap painim toksave long Graun na kain kain samting.
I gat kain kain samting yu ken mekim long halivim.
Sapos yu laik senisim pes i gat yet long Tok Pisin Wikipedia, bai yu paitim link antap long pes we ol i raitim "edit". Yu inap wokim wanem kain senis yu laikim! Tasol, plis traim pastaim long lainim pasin bilong yusim Wikipedia. Yu inap traim ol liklik senis pastaim long Sanbokis - i olsem wanpela pes long pilai na traim pasin bilong senisim na raitim pes.
- Yu ken stretim Tok Pisin bilong wanpela pes. Sapos yu laik stretim wanpela liklik hap tok tasol, em i gutpela yet. Plis wokim.
- Gandi - Mandela - Jisas - Buda - Budisim
- Papua Niugini - Ostrelia - Solomon Ailan - Wes Papua
- Tokples - Tok Pisin - Tok Inglis - Tok Pisin - Hiri Motu
- Gris - Irak - Korea - Pranis - Siamani - Siapan
- Edukesen - Meditesen - Divlopmen
- Daka
- Aprika - Yurop - Esia - Osenia - Amerika
- Yu ken kirapim nupela pes.
Sampela pes yumi nidim, tasol ol i no stap yet:
Tankyu long halivim.


text:
Stori 73: Laspela Gutpela King Bilong Israel
JOSAIA i gat 8-pela krismas tasol taim em i kamap king bilong 2-pela lain bilong Israel long hap saut. Em i mangi nating. Olsem na pastaim sampela bikpela man i helpim em long mekim wok king.
Taim Josaia i stap king inap 7-pela yia pinis, em i kirap long painim Jehova. Em i bihainim pasin bilong ol gutpela king olsem Devit, Jehosafat, na Hesekia. Taim Josaia i stap yangpela yet, em i strongim bel na mekim wanpela bikpela wok.
Inap longpela taim pinis planti Israel i mekim ol pasin i nogut tru. Ol i lotuim ol god giaman. Ol i brukim skru long ol imis. Olsem na Josaia wantaim lain bilong em ol i go na pinisim lotu giaman long Israel. Em i bikpela wok, long wanem, planti planti Israel ol i lotuim ol god giaman. Long dispela piksa yu inap lukim Josaia na lain bilong em ol i wok long brukim ol imis.
Bihain Josaia i makim 3-pela man bilong lukautim wok bilong stretim haus lotu bilong Jehova. Ol manmeri i givim mani bilong helpim dispela wok. Taim ol i wok long stretim haus lotu, hetpris Hilkia i painim wanpela samting. Em buk bilong lo Jehova i bin tokim Moses long raitim long pastaim tru. Dispela buk i bin lus inap planti yia.
Ol i kisim dispela buk i go long Josaia, na em i tokim ol long ritim ol tok bilong en. Taim em i harim ol tok bilong en, Josaia i save olsem ol manmeri i no bin bihainim lo bilong Jehova. Em i bel hevi tru long dispela, na em i brukim klos bilong em, olsem yu ken lukim long piksa. Em i tok: ‘Jehova i belhat long yumi, long wanem, ol tumbuna i bin sakim ol lo i stap long dispela buk.’
Josaia i tokim hetpris Hilkia long painimaut wanem samting Jehova bai mekim. Olsem na Hilkia i go lukim Hulda, em i wanpela profet meri. Hulda i givim tok bilong Jehova long Hilkia na bai em i go tokim Josaia. Hulda i tok: ‘Jerusalem na olgeta manmeri bai kisim strafe, long wanem, ol i lotuim ol god giaman na pasin nogut i pulap long dispela hap. Tasol yu Josaia, yu bin mekim gutpela pasin, olsem na dispela strafe i no inap kamap long taim yu stap laip yet.’
2 Stori 34:1-28.
Ol askim
- Josaia i gat hamas krismas taim em i kamap king? Em i kirap long mekim wanem taim em i stap king inap 7-pela yia pinis?
- Long namba wan piksa, yu lukim Josaia i mekim wanem?
- Hetpris i painim wanem samting taim ol man i wok long stretim haus lotu?
- Bilong wanem Josaia i brukim klos bilong em?
- Profet meri Hulda i givim wanem tok bilong Jehova long Josaia?
Sampela askim moa
- Ritim 2 Stori 34:1-28.
Josaia i mekim wanem na em i stap olsem gutpela piksa long ol lain i kisim planti hevi taim ol i liklik yet? (2 Sto. 33:21-25; 34:1, 2; Sng. 27:10)
Long namba 8 yia, namba 12 yia, na namba 18 yia bilong Josaia i stap king, em i mekim wanem ol bikpela samting bilong helpim lotu i tru i go bikpela? (2 Sto. 34:3, 8)
Pasin bilong King Josaia na Hetpris Hilkia inap skulim yumi long wanem ol samting long pasin bilong lukautim gut ol ples bilong mekim lotu? (2 Sto. 34:9-13; Snd. 11:14; 1 Ko. 10:31)


text:
Pas Pol i raitim long
Ol Galesia
Tok i go pas
Pastaim ol lain i bihainim Jisas, em ol lain Juda tasol. Tasol bihain Jisas i salim aposel Pol i go autim gutnius long ol manmeri bilong ol arapela lain tu. Na taim ol dispela manmeri tu i stat long kam insait long lain bilong Jisas, wanpela hevi i kamap. Bipo ol dispela manmeri i no save bihainim ol lo bilong Moses olsem ol Juda i save mekim. Taim ol i kamap Kristen, ol tu i mas bihainim ol lo bilong Moses, o nogat?
Sampela man i laik mekim ol dispela lain i katim skin long pasin bilong ol Juda na bihainim ol arapela lo bilong Moses. Tasol Pol i tok nogat. Em i tok, yumi bilip long Jisas Krais, na dispela tasol i save mekim yumi i kamap stretpela manmeri long ai bilong God, na yumi kisim nupela laip.
I luk olsem sampela bilong ol dispela lain Juda i bin i go long hap bilong provins Galesia na ol i traim mekim ol Kristen i bihainim ol lo bilong Moses. Pol i harim tok long dispela samting i bin kamap na em i raitim dispela pas i go long ol Galesia bilong stretim gen bilip na pasin bilong ol.
Pastaim Pol i tok olsem God yet i bin makim em bilong mekim wok aposel. Em i no bihainim laik bilong em yet na em i no bihainim tok bilong wanpela man tasol. Nogat. God i bin singautim em na givim em wok bilong autim gutnius long ol haiden. Bihain Pol i tok olsem, ol manmeri i bilip long Krais Jisas, ol tasol i save kamap stretpela manmeri long ai bilong God. Na las tok bilong dispela pas i olsem, taim Krais i mekim yumi i kamap fri, Holi Spirit i save stiaim wokabaut bilong yumi na yumi save mekim gutpela pasin long ol arapela.
God yet i bin makim Pol bilong mekim wok aposel
Sapta 1
(Sapta 1.1—2.14)
1
Mi
aposel Pol. Ol man ol i no salim mi, na wanpela man i no bin putim mi long wok aposel. Nogat. Mi bin kisim dispela wok long han bilong Jisas Krais wantaim God Papa, em i bin kirapim Krais long matmat. 2
Mi wantaim olgeta brata i stap wantaim mi, mipela i raitim dispela pas i go long yupela ol manmeri bilong ol sios i stap long provins Galesia.
3
God
Papa bilong yumi, wantaim Bikpela Jisas Krais, i ken marimari long yupela na mekim bel bilong yupela i stap isi. 4
Krais
i bihainim laik bilong God Papa bilong yumi, na em i lusim laip bilong em yet bilong lusim sin bilong yumi. Em i mekim olsem bilong em i ken kisim bek yumi long dispela pasin nogut nau i stap long graun. 5
Olsem na yumi ken litimapim nem bilong God oltaim oltaim. I tru.
Wanpela gutnius tasol i stap
6
Bel bilong mi i kirap nogut tru long dispela pasin yupela i mekim. Long wok Krais i bin mekim bilong marimari long yupela, God i bin singautim yupela bilong kamap lain manmeri bilong em, tasol kwiktaim tumas yupela i lusim em, na yupela i bihainim narakain gutnius. 7
Tasol
i no gat narapela gutnius i stap. Nogat tru. Sampela man i wok long paulim tingting bilong yupela tasol, na ol i laik senisim nabaut gutnius bilong Krais. 8
Tasol
sapos mipela yet i autim gutnius long yupela o sapos wanpela ensel bilong heven i autim, na sapos dispela gutnius i no wankain olsem dispela gutnius bipo mipela i bin autim long yupela, orait man i mekim dispela pasin, em i ken lus long hel. 9
Bipo
mipela i mekim dispela tok pinis, na nau mi mekim wankain tok gen. Sapos wanpela man i autim gutnius long yupela, na em i no wankain olsem dispela gutnius bipo yupela i kisim, orait dispela man i ken lus long hel.
10
Na
yupela i ting wanem? Dispela tok nau mi mekim, em i bilong ol man i ken belgut long mi o bilong God i ken belgut long mi? Ating mi wok long grisim ol man tasol, a? Harim. Sapos mi wok yet long grisim ol man, orait mi no wokman bilong Krais.
Stori bilong Pol i bin kamap aposel
11
Ol
brata, mi tokim yupela stret, dispela gutnius bipo mi bin autim long yupela, em i no samting wanpela man i bin kamapim. 12
Mi
no kisim dispela gutnius long wanpela man. Na ol man i no skulim mi long en. Nogat tru. Jisas Krais yet i bin kamapim olgeta tok hait bilong dispela gutnius long mi.
13
Yupela
i harim tok pinis long ol samting mi bin mekim bipo. Yupela i save, mi bin bihainim strong bilip bilong ol Juda, na mi bin mekim nogut tru long ol manmeri bilong sios bilong God. Mi bin wok long bagarapim sios olgeta. 14
Mi
bin strong tumas long bihainim olgeta pasin bilong ol tumbuna bilong mi, na long dispela pasin mi mekim mi bin winim pasin bilong planti bilong ol yangpela man bilong ol Juda ol i wanlain wantaim mi.
15
Tasol
taim mama i no karim mi yet, God i makim mi pinis, na long marimari bilong en, em i singautim mi long kamap man bilong em yet. Na long taim em yet i makim 16
em
i soim Pikinini bilong en long mi, bilong mi ken kisim wok bilong autim gutnius bilong em long ol manmeri bilong ol arapela lain. Na long taim God i mekim dispela pasin long mi, mi no bin i go askim sampela man. 17
Mi no bin i go long Jerusalem bilong lukim ol man i bin kamap aposel paslain long mi. Nogat. Mi go i stap long kantri Arebia. Na bihain mi go bek long taun Damaskus. 18
Na
taim tripela yia i go pinis, na mi bin i go long Jerusalem bilong toktok wantaim Pita. Na mi stap wantaim em inap long 15 de. 19
Tasol
long dispela taim mi no lukim narapela aposel. Jems, em brata bilong Bikpela, em tasol mi lukim. 20
Long dispela tok nau mi raitim long yupela, mi tok tru tumas long ai bilong God, mi no giamanim yupela.
21
Na
bihain gen mi raun nabaut insait long provins Siria na Silisia. 22
Tasol ol manmeri bilong Krais i stap long ol sios bilong distrik Judia, ol i no bin lukim yet pes bilong mi. 23
Ol i save harim tok tasol long mi olsem, “Pastaim dispela man i wok long kilim yumi, tasol nau em i save autim gutnius bilong dispela pasin bilong bilip bipo em i wok long bagarapim.” 24
Ol i harim tok long ol samting God i bin mekim long mi, na ol i litimapim nem bilong em.


text:
Stori 1: God i Kirap Wokim Ol Samting
OLGETA gutpela samting bilong yumi i kam long God. Em i wokim san, mun, na ol sta bilong givim lait long yumi. Na God i wokim graun bilong yumi ken i stap long en.
Tasol san, mun, ol sta, na graun i no namba wan samting God i bin wokim. Yu save em i bin wokim wanem samting pastaim? Em i wokim ol man olsem em yet. Yumi no inap lukim ol dispela man, olsem yumi no inap lukim God. Baibel i kolim ol dispela man olsem ensel. God i wokim ol ensel bilong i stap wantaim em long heven.
Namba wan ensel God i wokim em i narapela kain. Em i namba wan Pikinini bilong God, na em i wok wantaim Papa bilong em. Em i helpim God long wokim olgeta arapela samting. Em i helpim God long wokim san, mun, ol sta, na graun bilong yumi.
Pastaim tru graun i bin stap olsem wanem? Long dispela taim, i no gat man inap i stap long graun. Bikpela solwara i karamapim olgeta hap bilong graun. Tasol God i laik bai ol man i stap long graun, olsem na em i kirap long redim ol samting. Em i mekim wanem?
Orait, pastaim graun i mas i gat lait. Olsem na God i mekim na lait bilong san i kisim graun. Em i mekim na bai i gat taim bilong tulait na taim bilong tudak, olsem san na nait. Solwara i karamapim graun, olsem na bihain God i mekim na graun i kam antap na i stap ples klia.
Pastaim i no gat wanpela samting i stap long graun. Em i olsem samting yu lukim long dispela piksa. I no gat ol plaua o diwai o animal. Na i no gat pis tu long solwara. God i mas mekim bikpela wok moa yet bilong redim graun na bai ol man na ol animal i ken i stap long en.
Jeremaia 10:12; Kolosi 1:15-17; Stat 1:1-10.
Ol askim
- Olgeta gutpela samting i kamap olsem wanem? Yu inap kolim wanpela bilong ol dispela gutpela samting?
- God i bin wokim wanem samting pastaim?
- Bilong wanem namba wan ensel em i narapela kain?
- Long pastaim tru graun i stap olsem wanem? Stori long dispela. (Lukim piksa.)
- God i mekim wanem bilong redim graun na bai ol animal na ol man i ken stap long en?
Sampela askim moa
- Ritim Jeremaia 10:12.
Ol samting God i wokim i kamapim wanem ol pasin bilong em? (Ais. 40:26; Ro. 11:33)
- Ritim Kolosi 1:15-17.
Olsem wanem Jisas i insait long wok bilong kamapim ol samting? Dispela i mas mekim wanem long tingting yumi holim long em? (Kl. 1:15-17)
- Ritim Stat 1:1-10.
Husat i wokim graun? (Stt. 1:1)
Wanem samting i kamap long de namba wan? (Stt. 1:3-5)
Stori long ol samting i kamap long de namba 2. (Stt. 1:6-8)


text:
Stori 17: Tupela Twins Em Ol i No Wankain
DISPELA tupela mangi ol i no wankain, a? Yu save long nem bilong ol? Nem bilong mangi bilong painim abus em Iso, na nem bilong mangi i lukautim ol sipsip em Jekop.
Iso na Jekop ol i twins pikinini bilong Aisak na Rebeka. Aisak i laikim tru Iso, long wanem, em i gat save long painim abus, na em i save bringim abus bilong famili i ken kaikai. Tasol Rebeka i laikim tru Jekop, long wanem, em i mangi bilong i stap isi, na mekim pasin isi.
Bubu man bilong tupela, em Abraham, em i stap laip yet, na taim em i lainim tupela long Jehova ating Jekop i amamas long harim. Abraham i dai taim em i gat 175 krismas, taim ol twins i gat 15 krismas.
Taim Iso i gat 40 krismas, em i maritim tupela meri Kenan. Dispela i mekim Aisak na Rebeka i bel hevi tru, long wanem, ol dispela meri i no lotuim Jehova.
Bihain, wanpela samting i kamap na i mekim Iso i kros nogut tru long brata bilong em Jekop. Em long taim Aisak i laik givim blesing long namba wan pikinini man bilong em. Mama i karim Iso paslain liklik long Jekop, olsem na Iso i mas kisim dispela blesing. Tasol Iso i bin salim namba bilong kisim dispela blesing i go long Jekop. Na tu, taim mama i karim dispela tupela pikinini, God i bin tok olsem Jekop bai kisim dispela blesing. Na ol samting i bin kamap olsem. Aisak i givim dispela blesing long pikinini bilong em Jekop.
Bihain, taim Iso i harim tok long dispela samting, em i kros nogut tru long Jekop. Em i kros nogut tru na i tok em bai kilim i dai Jekop. Taim Rebeka i harim dispela tok, em i pret. Olsem na em i tokim man bilong em Aisak: ‘Em bai nogut tru sapos Jekop tu i maritim wanpela meri Kenan.’
Olsem na Aisak i singautim pikinini bilong em Jekop na i tokim em: ‘Yu no ken maritim wanpela meri Kenan. Yu mas i go long lain bilong tumbuna bilong yu, Betuel, long Haran, na maritim wanpela pikinini meri bilong pikinini bilong em, Laban.’
Jekop i harim tok bilong papa bilong em na wantu em i lusim Kenan na wokabaut i go longwe long ples bilong ol wanblut bilong em long Haran.
Stat 25:5-11, 20-34; 26:34, 35; 27:1-46; 28:1-5; Hibru 12:16, 17.
Ol askim
- Iso na Jekop ol i husat? Olsem wanem tupela i no wankain?
- Iso na Jekop i gat hamas krismas taim bubu man bilong ol, Abraham, em i dai?
- Iso i mekim wanem na dispela i mekim mama na papa bilong em i bel hevi tru?
- Bilong wanem Iso i kros nogut tru long brata bilong em Jekop?
- Aisak i tokim pikinini bilong em Jekop long mekim wanem?
Sampela askim moa
- Ritim Stat 25:5-11, 20-34.
Jehova i mekim wanem tok profet long tupela pikinini man bilong Rebeka? (Stt. 25:23)
Long namba bilong i stap namba wan pikinini, olsem wanem tingting bilong Jekop i narapela long tingting bilong Iso? (Stt. 25:31-34)
- Ritim Stat 26:34, 35; 27:1-46; na 28:1-5.
Iso i mekim wanem na em i kamapim klia olsem em i no pilim tru ol samting bilong spirit? (Stt. 26:34, 35; 27:46)
Bilong Jekop i ken kisim blesing bilong God, Aisak i tokim em long mekim wanem? (Stt. 28:1-4)
- Ritim Hibru 12:16, 17.
Pasin bilong Iso i skulim yumi olsem wanem long ol samting i painim ol man i givim baksait long ol samting i holi?


text:
Gutnius
Mak i raitim
Tok i go pas
Namba wan tok bilong buk Mak i tok olsem, “Dispela em i gutnius bilong Jisas Krais, Pikinini Bilong God.” Na long dispela buk yumi lukim Jisas em i man i gat strong na namba bilong mekim olkain wok. Yumi lukim strong na namba bilong en long taim em i skulim ol manmeri na long taim em i rausim ol spirit nogut na long taim em i lusim sin bilong ol manmeri. Jisas i kolim em yet olsem, “Pikinini Bilong Man”, na em i tok olsem em i kam bilong givim laip bilong em yet bilong baim bek planti manmeri (10.45).
Mak i stori planti long wok bilong Jisas, tasol em i no stori planti long ol toktok Jisas i bin mekim bilong skulim ol manmeri. Pastaim Mak i stori long wok bilong Jon bilong Baptais na long Jisas i kisim baptais na Satan i traim em. Bihain yumi lukim Jisas i marimari long ol man i karim ol kain kain hevi, na em i skulim ol. Pastaim ol disaipel i no klia tumas long as bilong ol samting Jisas i mekim, tasol isi isi ol i kisim save long em.
Yumi lukim tu ol man i kamap birua bilong Jisas na ol i givim planti hevi long em. Na long las hap bilong Gutnius em i raitim, Mak i stori long Jisas i dai na i kirap bek.
Jisas i kam bilong tokim ol manmeri long kingdom bilong God
Sapta 1
(Sapta 1.1—3.6)
Jon Bilong Baptais i autim tok
1
Dispela em i gutnius*
bilong Jisas Krais, Pikinini Bilong God.
2
Dispela
gutnius em i kamap pastaim olsem profet Aisaia i bin raitim, “Harim. Bai mi salim wanpela man bilong autim tok bilong mi, na em i go paslain long yu. Na em bai i redim rot bilong yu. 3
Long
ples i no gat man, maus bilong wanpela man i singaut olsem, ‘Redim rot bilong Bikpela. Stretim ol rot bilong en.’ ”
4
Jon,
dispela man bilong givim baptais, em i kamap long ples i no gat man, na em i autim tok long ol manmeri i mas tanim bel na kisim baptais, na bai God i lusim sin bilong ol. 5
Na olgeta Judia na olgeta manmeri bilong Jerusalem ol i go long Jon. Na ol i autim sin bilong ol, na Jon i baptaisim ol long wara Jordan.
6
Jon
i save putim klos ol i wokim long gras bilong kamel, na em i save pasim let long bel bilong en. Na em i save kaikai ol grasopa wantaim hani bilong bus.† 7
Em
i autim tok olsem, “Wanpela man i kam bihain long mi, na strong bilong en i winim strong bilong mi. Mi no gutpela man inap long mi brukim skru na lusim string i pasim su bilong em. 8
Mi
save baptaisim yupela long wara. Tasol em bai i baptaisim yupela long Holi Spirit.”
Jon i baptaisim Jisas
9
Long dispela taim Jisas i lusim taun Nasaret long distrik Galili na i kam. Na Jon i baptaisim em long wara Jordan. 10
Na Jisas i lusim wara na i kam antap, na wantu em i lukim heven i op, na Holi Spirit i kam daun long em olsem wanpela bilong ol dispela pisin ol i kolim balus. 11
Na
long heven wanpela maus i singaut olsem, “Yu Pikinini bilong mi. Mi laikim yu tumas. Bel bilong mi em i amamas long yu.”
Satan i traim Jisas
12
Na long dispela taim stret Holi Spirit i salim Jisas i go long ples i no gat man. 13
Na
Jisas i stap long ples i no gat man inap long 40 de, na Satan i traim em. Em i stap wantaim ol wel abus. Na ol ensel i helpim em.
Jisas i statim wok long Galili
14
Taim
ol i kalabusim Jon pinis, Jisas i kam kamap long distrik Galili na i wok long autim gutnius bilong God. 15
Em
i tok olsem, “Taim God i makim em i kamap pinis, na Kingdom bilong God em i kam klostu pinis. Yupela i mas tanim bel na bilip long gutnius.”
Jisas i singautim 4-pela man
na ol i bihainim em
16
Jisas i wokabaut arere long raunwara Galili, na em i lukim Saimon wantaim brata bilong en Andru. Tupela i wok long tromoi umben long raunwara. Tupela i save wok bisnis long kisim pis. 17
Na
Jisas i tokim tupela olsem, “Yutupela kam bihainim mi, na bai mi lainim yutupela long pasin bilong kisim ol manmeri.” 18
Na
kwiktaim tupela i lusim umben na i go bihainim em.
19 Jisas i wokabaut i go moa liklik, na em i lukim Jems, pikinini bilong Sebedi, wantaim brata bilong en Jon. Ol umben bilong tupela i bruk na tupela i stap long bot na i wok long stretim umben. 20 Na em i singautim tupela, na tupela i lusim papa Sebedi i stap long bot wantaim ol wokman, na tupela i go bihainim Jisas.
Jisas i rausim spirit nogut
long wanpela man
21
Jisas
wantaim ol arapela man ol i go long taun Kaperneam. Na long taim de Sabat i kamap em i go insait long haus lotu na em i autim tok long ol manmeri. 22
Ol
i harim tok bilong em, na ol i kirap nogut tru, long wanem, em i no skulim ol olsem ol saveman bilong lo i save mekim. Nogat. Em i skulim ol olsem man i gat namba.
23
Long dispela taim wanpela man i stap long haus lotu bilong ol, na wanpela spirit nogut i stap long em. Orait dispela man i singaut olsem, 24
“Jisas
bilong Nasaret, yu kam bilong mekim wanem long mipela? Ating yu kam bilong bagarapim mipela? Mi save long yu. Yu dispela gutpela stretpela man i kam long God yet.” 25
Tasol Jisas i krosim dispela spirit nogut na i tokim em olsem, “Yu pasim maus na yu lusim dispela man.” 26
Na
spirit nogut i sakim dispela man, na i singaut bikmaus tru, na i lusim dispela man. 27
Na olgeta manmeri i kirap nogut, na ol i toktok namel long ol yet olsem, “Wanem samting i kamap nau? Dispela man i autim wanpela nupela tok, na em i autim tok olsem man i gat namba. Na taim em i givim tok long ol spirit nogut, ol i save harim tok bilong en.” 28
Na
kwiktaim stori bilong ol samting Jisas i mekim i raun long olgeta hap bilong Galili.
Jisas i mekim orait
mama bilong meri bilong Pita
29 Jisas wantaim ol arapela man i lusim haus lotu na i go ausait, na ol i go stret long haus bilong Saimon tupela Andru. Na Jems na Jon i go wantaim. 30 Mama bilong meri bilong Saimon i slip i stap long bet, long wanem, em i gat sik na skin bilong en i hat. Na kwiktaim ol i tokim Jisas long em i sik. 31 Na Jisas i go long em, na i holim han bilong en na i kirapim em. Na sik i lusim dispela meri, na em i redim kaikai bilong ol.
Jisas i mekim orait planti manmeri
32
Long taim san i go daun long apinun, na ol i bringim ol sikman i kam long Jisas. Na ol i bringim tu ol manmeri i gat spirit nogut i stap long ol. 33
Olgeta manmeri bilong dispela taun ol i kam bung i stap klostu long dua bilong haus. 34
Orait
Jisas i mekim orait planti manmeri i gat kain kain sik. Na em i rausim planti spirit nogut. Ol spirit nogut ol i save long em, olsem na em i tambuim ol long ol i no ken toktok.‡
Jisas i raun long Galili
35
Long
moningtaim tru Jisas i kirap na i go ausait na em i go long wanpela hap i no gat man, na em i prea i stap. 36
Na bihain Saimon wantaim ol wantok bilong en ol i go painim Jisas. 37
Ol i lukim em pinis na ol i tokim em olsem, “Olgeta manmeri i wok long painim yu.” 38
Na em i tokim ol olsem, “Maski, yumi go long ol arapela taun i stap klostu. Mi laik autim tok long ol tu, long wanem, em dispela wok tasol mi kam bilong mekim.” 39
Na
em i raun i go long olgeta hap bilong Galili, na em i autim tok insait long ol haus lotu bilong ol, na em i rausim ol spirit nogut.
Jisas i mekim orait
wanpela man i gat sik lepra
40
Wanpela man i gat sik lepra i kam long Jisas na i askim em strong. Dispela man i brukim skru na i tokim Jisas olsem, “Sapos yu laik, yu inap long mekim mi i kamap klin long ai bilong God.”§ 41
Na Jisas i sori tru long em, na i putim han long em, na i tokim em olsem, “Mi laik. Yu kamap klin.” 42
Orait wantu sik lepra i lusim dispela man, na em i kamap klin. 43
Na Jisas i salim em i go hariap, na i tok strong long em 44
olsem,
“Lukaut gut. Yu no ken tokim wanpela man long dispela samting i bin kamap long yu. Nogat. Yu go soim skin bilong yu long pris, na mekim ofa bilong soim olsem skin bilong yu i kamap klin pinis, olsem Moses i bin tok. Na bai ol man i ken save, sik bilong yu i pinis.” 45
Tasol dispela man i go, na em i tokim ol manmeri long olgeta dispela samting i bin kamap long em. Em i autim dispela stori long olgeta hap. Olsem na Jisas i no inap i go moa insait long wanpela taun long ai bilong ol manmeri. Nogat. Em i stap ausait tasol, long ol hap i no gat man. Na ol manmeri bilong olgeta hap ol i kam long em.


text:
Sapta 21
Jisas i go insait long Jerusalem olsem king
1
Jisas wantaim ol disaipel bilong en i kamap klostu long Jerusalem, na ol i kamap long ples Betfage long maunten Oliv. Na Jisas i salim tupela disaipel 2
na em i tokim tupela olsem, “Yutupela go long dispela ples nau yumi lukluk long en. Na wantu bai yutupela i lukim wanpela donki ol i pasim i stap, na pikinini bilong en i stap wantaim em. Lusim rop na bringim tupela i kam long mi. 3
Na
sapos wanpela man i mekim wanpela tok long yutupela, orait yutupela i mas tok olsem, ‘Bikpela i gat wok long tupela.’ Na kwiktaim bai em i salim tupela i kam.”
4
Dispela samting i kamap bilong inapim dispela tok profet i bin mekim bipo, 5
“Autim
dispela tok long ol manmeri bilong Saion, ‘Lukim. King bilong yupela em i kam nau. Em i kam olsem man i no gat nem, na em i sindaun antap long wanpela donki. Em i sindaun long yangpela donki na i kam.’ ”
6
Orait tupela disaipel i go mekim olsem Jisas i bin tokim tupela. 7
Tupela i bringim donki mama wantaim pikinini bilong en, na tupela i putim longpela klos bilong tupela antap long tupela donki. Na Jisas i sindaun antap. 8
Na
planti man ol i rausim longpela klos bilong ol na lainim long rot. Na sampela i katim ol han bilong diwai na putim long rot. 9
Na
ol manmeri i wokabaut i go paslain long Jisas wantaim ol manmeri i wokabaut i kam bihain, olgeta i wok long singaut olsem, “Amamas long Pikinini Bilong Devit. God i ken mekim gut long dispela man i kam long nem bilong Bikpela. Litimapim nem bilong God Antap Tru.”
10
Jisas i go insait long Jerusalem, na olgeta manmeri bilong taun i kirap nogut na i askim nabaut olsem, “Dispela man em i husat tru?” 11
Na
ol manmeri i wokabaut ol i tok, “Em Jisas, em profet i kam long taun Nasaret long Galili.”
Jisas i rausim ol man i wok bisnis long tempel
12
Jisas i go insait long banis bilong tempel na em i rausim olgeta man i mekim wok bisnis i stap long dispela hap. Em i kapsaitim ol tebol bilong ol man i wok long senisim mani, wantaim ol sia bilong ol man i wok long salim ol pisin.* 13
Na
em i tokim ol olsem, “Buk bilong God i gat tok olsem, ‘Haus bilong mi bai i stap haus bilong beten.’ Tasol yupela i mekim em i kamap olsem ples hait bilong ol stilman.”
14
Jisas
i stap insait long tempel, na ol aipas na lek nogut i kam long em, na em i mekim ol i kamap orait. 15
Tasol ol bikpris na ol saveman bilong lo i lukim ol mirakel em i wokim, na ol i harim ol pikinini i singaut insait long banis bilong tempel olsem, “Amamas long Pikinini Bilong Devit.” Olsem na ol i bel nogut 16
na
ol i askim Jisas olsem, “Ating yu harim dispela tok ol i mekim?” Na Jisas i bekim tok bilong ol olsem, “Yes, mi harim. Tasol ating yupela i no bin ritim dispela tok, ‘Ol liklik pikinini i save litimapim nem bilong yu.’ ” 17
Na em i lusim ol na i go ausait long taun, na em i go i stap long Betani long dispela nait.
Jisas i tok na diwai fik i drai
18
Long moningtaim tru Jisas i wokabaut i go bek long taun, na em i hangre. 19
Em
i lukim wanpela diwai fik i stap long arere bilong rot, na em i go klostu long en. Tasol em i no lukim wanpela kaikai i stap long en. Nogat. Ol lip tasol i stap. Na em i tokim diwai fik olsem, “Yu no ken karim kaikai moa. Nogat tru.” Na kwiktaim tumas dispela diwai fik i drai.
20 Ol disaipel i lukim dispela, na ol i kirap nogut. Ol i tok, “Olsem wanem na diwai fik i drai kwik tumas?”
21
Na
Jisas i bekim tok bilong ol olsem, “Mi tok tru long yupela, sapos yupela i bilip tru, na yupela i no gat tupela tingting, orait bai yupela inap mekim wankain pasin olsem mi mekim long dispela diwai fik. Na bai yupela i no mekim dispela tasol. Nogat. Sapos yupela i tokim dispela maunten, ‘Yu kirap na yu kalap i go daun long solwara,’ orait dispela samting bai i kamap olsem yupela i tok. 22
Na
sapos yupela i bilip na mekim prea, orait olgeta samting yupela i beten long kisim, em bai yupela i kisim.”
Ol i askim Jisas husat i givim namba long em
23
Jisas
i go insait long banis bilong tempel na i skulim ol manmeri. Na ol bikpris wantaim ol hetman bilong ol Israel ol i kam long em na ol i askim em olsem, “Yu kisim dispela namba na strong we na yu mekim ol dispela samting? Husat i givim dispela namba long yu na i tokim yu long mekim dispela wok?” 24
Na Jisas i bekim tok bilong ol olsem, “Mi tu mi laik askim yupela long wanpela samting. Na sapos yupela i bekim stret askim bilong mi, orait bai mi tokim yupela long husat i givim mi namba bilong mekim dispela wok. 25
Taim Jon i baptaisim ol man, em i kisim dispela pasin we? Em i samting bilong heven, o em i samting bilong ol man tasol?”
Orait ol i toktok long ol yet olsem, “Sapos yumi tok, ‘Em i samting bilong heven,’ em bai i askim yumi olsem, ‘Orait bilong wanem yupela i no bin bilip long em?’ 26
Na
sapos yumi tok, ‘Em i samting bilong ol man tasol,’ orait yumi mas pret long ol manmeri, long wanem, olgeta i ting Jon em i profet.” 27
Olsem na ol i bekim tok bilong Jisas olsem, “Mipela i no save.” Na Jisas i tokim ol olsem, “Mi tu mi no ken tokim yupela long husat i givim mi namba na mi mekim dispela wok.”
Tok piksa bilong tupela pikinini bilong wanpela papa
28
Jisas
i tokim ol bikpris wantaim ol hetman moa olsem, “Orait yupela i ting wanem? Wanpela man i gat tupela pikinini. Em i go long namba wan pikinini na i tokim em olsem, ‘Pikinini, nau yu go wok long gaden wain.’ 29
Na pikinini i tok, ‘Mi no laik.’ Tasol bihain em i senisim tingting na i go. 30
Na papa i go long narapela pikinini na i mekim wankain tok long em. Na pikinini i tok, ‘Yes, papa.’ Tasol em i no i go. 31
Orait
long dispela tupela pikinini, husat i bihainim laik bilong papa?” Na ol i tok, “Namba wan.”
Na Jisas i tokim ol olsem, “Mi tok tru long yupela, ol man bilong kisim takis na ol pamukmeri i save go insait long kingdom bilong God paslain long yupela. 32
Long
wanem, Jon i bin kamap long yupela na i soim stretpela pasin long yupela, na yupela i no bilip long em. Tasol ol man bilong kisim takis na ol pamukmeri ol i bin bilip long em. Na yupela i lukim dispela pinis, tasol yupela i no senisim tingting na bilip long em.”
Tok piksa bilong ol man nogut i lukautim gaden wain
33
Jisas
i tokim ol bikman moa olsem, “Yupela harim narapela tok piksa. Wanpela man i bin wokim wanpela gaden wain, na i banisim. Na insait long gaden em i wokim hul olsem tang bilong krungutim na memeim ol pikinini wain, na em i wokim haus bilong ol man i ken i stap na was long gaden.†
Na em i putim dispela gaden long han bilong sampela man i laik wok bisnis long en. Na em i go long wanpela longwe ples. 34
Orait klostu long taim bilong ol diwai wain i karim kaikai, em i salim ol wokboi i go long gaden wain bilong kisim ol pikinini wain bilong en. 35
Tasol
ol man i wok long gaden ol i kisim ol wokboi bilong en, na ol i paitim narapela na kilim i dai narapela na tromoi ston long narapela. 36
Na bihain papa bilong gaden i salim ol arapela wokboi i go long ol. Em i salim planti liklik, i winim namba em i bin salim bipo. Na ol man i wok long gaden ol i mekim wankain pasin tasol long ol dispela wokboi tu.
37
“Orait bihain papa bilong gaden i salim pikinini man bilong em yet i go long ol. Papa i tok olsem, ‘Bai ol i harim tok bilong pikinini bilong mi.’ 38
Tasol
ol man i wok long gaden ol i lukim pikinini bilong en i kam, na ol i toktok namel long ol yet olsem, ‘Dispela man hia bai i kisim olgeta samting bilong papa bilong en. Goan, yumi kilim em i dai, na bai yumi kisim dispela gaden bilong em.’ 39
Olsem
na ol i holimpas em na rausim em i go ausait long gaden, na ol i kilim em i dai. 40
Orait yupela i ting wanem? Bihain papa bilong gaden wain bai i kam na mekim wanem pasin long ol dispela man i wok long gaden?”
41 Na ol i tokim em olsem, “Em bai i bagarapim nogut tru ol dispela man nogut. Na em bai i givim gaden wain long ol arapela lain man bilong lukautim, na long taim bilong kisim kaikai bai ol i bungim kaikai na givim long em.”
42
Na
Jisas i askim ol olsem, “Ating yupela i no bin ritim dispela hap tok i stap long buk bilong God? Dispela tok i olsem,
‘Dispela ston ol kamda i ting
em i nogut na ol i rausim,
nau em i kamap nambawan ston
bilong strongim banis bilong haus.
Bikpela yet i mekim
dispela samting i kamap,
na mipela i lukim
em i gutpela tru.’
43
Olsem na mi tokim yupela, God bai i rausim kingdom bilong en long han bilong yupela, na givim long wanpela lain manmeri ol i save kamapim kaikai bilong dispela kingdom. 44 ‡
Na
man i pundaun antap long dispela ston, em bai i bruk olgeta. Na sapos dispela ston i pundaun antap long wanpela man, ston bai i bagarapim em olgeta.*
”
45
Ol bikpris na ol Farisi i harim tok piksa Jisas i mekim, na ol i save, em i makim ol yet. 46
Olsem
na ol i laik tru long holimpas Jisas, tasol ol i pret long ol manmeri, long wanem, ol manmeri i ting Jisas em i profet.


text:
Leson 8
Why Nao God Letem Olketa Nogud Samting and Wei for Safa Gohed?
1. Hao nao olketa nogud samting start?
Olketa nogud samting start long earth taem Satan talem firstfala laea. Long firstaem God wakem wanfala perfect angel. Disfala angel hem kamap Satan bikos “hem no gohed followim samting wea tru.” (John 8:44) Satan laekem pipol for worshipim hem, wea hem samting God nomoa garem raet for kasem. Satan laea long Eve and switim hem for obeyim hem and no obeyim God. Adam disaed for joinim Eve for no obeyim God. Datfala disison mekem olketa man safa and dae.
Taem Satan talem Eve for no obeyim God, hem startim wei for againstim God wea hem nomoa garem raet for rul. Staka pipol joinim Satan for againstim rul bilong God. So Satan nao “man wea rulim disfala world.”
2. Waswe, eni samting rong witim olketa samting wea God wakem?
Evri samting wea God wakem olketa perfect. Olketa man and olketa angel wea God wakem savve obeyim God. (Deuteronomy 32:4, 5) God wakem iumi long wei wea iumi savve disaed for duim gud samting or nogud samting. Datwan givim iumi chance for showimaot iumi lovem God.
3. Why nao God letem wei for safa gohed kam kasem distaem?
Start kam long taem wea Adam and Eve no obey, Jehovah letem pipol againstim rul bilong hem. Why nao olsem? Diswan hem for showimaot pipol bae no kasem gud samting taem God no rulim olketa man. (Ecclesiastes 7:29; 8:9) Hem barava klia, nomata olketa man rul for winim 6,000 year finis, olketa man no savve finisim war, crime, samting wea no stret, and sik.
Bat taem pipol willing for stap anda long rul bilong God, olketa kasem gud samting. (Isaiah 48:17, 18) Klosap nao Jehovah bae finisim evri gavman bilong man. Olketa wea chus for stap anda long rul bilong God nomoa bae stap long earth.—Isaiah 11:9.
4. From God hem patient, iumi garem chance for duim wanem?
Satan sei olketa man worshipim Jehovah nomoa for kasem samting for olketa seleva. Waswe, iu laek for showimaot datfala toktok hem no tru? From God hem patient, iumi garem chance for showimaot sapos iumi laek for stap anda long rul bilong God or rul bilong man. Samting wea iumi duim bae showimaot rul bilong hu nao iumi laek for stap anda long hem.
5. Wanem nao showimaot iumi chus for stap anda long rul bilong God?
Iumi savve showimaot iumi chus for stap anda long rul bilong God taem iumi lanem wanem Bible talem abaotem hao for worshipim God long stretfala wei and followim datwan. (John 4:23) Iumi savve showimaot iumi no stap anda long rul bilong Satan taem iumi no join insaed politik and war, olsem Jesus duim.
Satan iusim paoa bilong hem for mekhae long olketa rabis samting wea savve spoelem man. Taem iumi no laek duim olketa samting hia, maet samfala fren and olketa relative tok spoelem or againstim iumi. (1 Peter 4:3, 4) So iumi mas disaed wanem for duim. Waswe, bae iumi fren witim pipol wea tok spoelem and againstim iumi, or pipol wea lovem God? Waswe, bae iumi obeyim olketa law bilong God? Iumi laek for fren witim pipol wea lovem God and obeyim law bilong hem. Sapos iumi duim datwan, iumi showimaot toktok bilong Satan hem no tru, wea sei olketa man bae no obeyim God taem olketa kasem hard taem.
From God hem lovem olketa man iumi savve sure bae hem finisim olketa nogud samting and wei for safa. Olketa wea showimaot olketa trustim God for duim diswan bae kasem laef olowe long earth.


text:
Stori 77: Oli No Save Bodaon
?YU YU tingbaot stori blong trifala yangfala ya we yumi ridim finis? Yes, ol yangfala ya oli ol fren blong Daniel we oli no wantem kakae ol rij kakae we i nogud long bodi blong olgeta. Ol man Babilon oli singaot trifala ya se, Sadrak, Mesak, mo Abednego. Be traem luk trifala ya naoia. ?From wanem trifala i no bodaon long bigfala aedol ya olsem ol narafala oli mekem? Bambae yumi faenem ansa blong kwestin ya.
Yu yu rimemba ol loa we Jeova i bin raetemdaon, we nem blong olgeta se Tenkomanmen? Faswan long ol loa ya hemia: ‘Bambae yufala i no mekem wosip long ol narafala god, yufala i mas mekem wosip long mi nomo.’ Trifala yangfala ya oli stap obei long loa ya, nating se i no isi.
King blong Babilon, Nebukadnesa, i singaot plante bigman blong oli kam ona long aedol ya we hem i stanemap. Hem i talem long ol man ya se: ‘Taem yufala i harem noes blong ol trampet, ol gita mo ol narafala instramen, yufala i mas bodaon blong mekem wosip long pija ya we oli wokem long gol. Man we i no bodaon long hem, wantaem nomo bambae mi sakem hem i go long bigfala faea ya we i laet we i laet.’
Taem Nebukadnesa i harem nius ya se Sadrak, Mesak, mo Abednego i no bodaon, hem i kros we i kros. Hem i talem long ol man blong hem blong oli karem trifala i kam stanap long fes blong hem. Nao hem i givim wan moa janis long trifala blong oli bodaon long pija ya. Be ol yangfala ya oli trastem Jeova. Oli talem long Nebukadnesa se: ‘God ya we mitrifala i wok blong hem, hem i save sevem mitrifala. Be sipos hem i no sevem mitrifala, nating nomo. Be yu yu mas save se bambae mitrifala i no save bodaon long aedol ya we yu stanemap.’
Taem Nebukadnesa i harem tok ya, hem i kros tumas gogo ae blong hem i red we i red. I gat wan bigfala faea i stap klosap, nao hem i talem long ol man blong hem se: ‘!Yufala i sakem seven hip faeawud i go wantaem long hol ya blong faea, blong mekem faea ya i laet we i laet bitim mak!’ Nao hem i talem long ol strong soldia blong hem blong oli fasem Sadrak, Mesak, mo Abednego, oli sakem trifala i go long bigfala faea ya. Be from we faea ya i laet we i laet bitim mak, ol soldia ya we oli karem trifala man ya i go long hol blong faea ya, faea i bonem olgeta oli ded. ?Be olsem wanem long trifala yangfala ya we oli sakem trifala i go long faea?
King i stap lukluk i go long faea, nao i sek bigwan, mo i fraet. Hem i singaot long ol haeman blong hem, se: ‘!Ei olgeta! ?Mi mi ting se yumi fasem tri man nomo, yumi sakem trifala i go insaed long bigfala faea ya?’
Ol man blong hem oli ansa se: ‘Yes king. Yumi fasem tri man nomo ya.’
Nao king i se: ‘Be mi luk fo man i stap wokbaot insaed long faea ya. I no gat rop i fasem olgeta, mo faea i no bonem olgeta nating. Mo namba fo man ya i olsem wan god nomo.’ King i go klosap long hol ya blong faea, mo i singaot trifala i talem se: ‘!Sadrak! !Mesak! !Abednego! !Yutrifala i man blong wok blong God ya we i hae we i hae! !Yutrifala i kamaot!’
Taem trifala i kamaot, ol man oli luk we faea ya i no bonem trifala nating. Nao king i talem se: ‘!Yumi presem God blong Sadrak, mo Mesak mo Abednego! Hem i sanem enjel blong hem i kam, nao hem i sevem trifala ya we trifala i no save bodaon blong mekem wosip long ol narafala god, trifala i mekem wosip long God blong trifala nomo.’
Trifala i soem nambawan fasin blong stap tru long Jeova. I gud yumi folem eksampol ya blong trifala.
Eksodas 20:3; Daniel 3:1-30.
Ol Kwestin
- ?King blong Babilon, Nebukadnesa, i givim wanem oda long ol man?
- ?From wanem trifala fren blong Daniel oli no stap bodaon long pija we oli wokem long gol?
- ?Taem Nebukadnesa i givim wan moa janis long trifala Hibru ya blong trifala i bodaon, olsem wanem trifala i soem se trifala i trastem Jeova?
- ?Nebukadnesa i talem long ol man blong hem se oli mas mekem wanem long Sadrak, Mesak, mo Abednego?
- ?Taem Nebukadnesa i lukluk i go long faea, hem i luk wanem samting?
- ?King i presem God blong Sadrak, Mesak, mo Abednego from wanem samting? ?Trifala ya i soem wanem eksampol long yumi?
Sam narafala kwestin
- Ridim Daniel 3:1-30.
?Wanem fasin blong trifala Hibru yangfala ya we olgeta man blong God oli mas folem taem sam samting i kam blong traem bilif blong olgeta? (Dan. 3:17, 18; Mat. 10:28, NW; Rom 14:7, 8)
?Wanem bigfala lesen we Jeova God i tijim long Nebukadnesa? (Dan. 3:28, 29; 4:34, 35)


text:
Sapta 11
God i bin marimari long hap lain bilong Israel
1
Orait
mi laik askim olsem, ating God i givim baksait pinis long ol manmeri bilong en? Nogat tru. Mi tu mi man bilong Israel. Mi wanpela bilong ol lain tumbuna bilong Abraham. Mi man bilong lain bilong Benjamin. 2
Dispela
lain bipo tru God i tok pinis long ol bai i stap lain manmeri bilong en, em i no bin givim baksait long ol. Ating yupela i no save long stori bilong Elaija i stap long buk bilong God? Elaija i beten long God na i kotim ol Israel. Em i tok olsem, 3
“Bikpela,
ol i bin kilim i dai ol profet bilong yu. Ol i bin brukim ol alta bilong yu. Na mi wanpela tasol i stap, na nau ol i laik kilim mi tu i dai.” 4
Tasol
God i bekim wanem tok long em? Em i tok olsem, “I gat 7,000 man bilong mi yet i stap, em ol man i no bin brukim skru long giaman god Bal na lotu long em.”
5
Olsem
tasol nau long dispela taim tu i gat hap lain i stap, God i bin marimari long ol na makim ol bilong em yet. 6
Em
i marimari long ol na makim ol. Em i no tingting long wok ol i mekim na em i makim ol. Sapos ol i mekim wok na God i makim ol, orait dispela samting yumi kolim marimari, em i no marimari tru.
7
Olsem
na bai yumi tok wanem? Dispela samting ol Israel i hatwok long kisim, em ol i no bin kisim. God i makim sampela manmeri tasol bilong lain bilong ol, na ol i kisim. Na ol arapela, bel bilong ol i pas pinis, 8
olsem
buk bilong God i tok, “God i mekim ol i stap olsem man i slip i dai tru. Em i mekim ai bilong ol i no inap lukluk, na yau bilong ol i no inap harim tok. Na ol i stap olsem i kam inap nau.” 9
Na
Devit tu i tok long dispela olsem,
“Taim ol i bung long bikpela kaikai,
mi laik bai dispela taim
i ken kamap samting
bilong bagarapim ol,
olsem umben i holimpas abus,
na olsem hul
ol i ken pundaun long en
na olsem ston
bilong sutim lek bilong ol,
bilong bekim pe nogut long ol.
10 Mekim ai bilong ol i tudak,
bai ol i no inap lukluk moa.
Na yu ken bagarapim
baksait bilong ol,
bai ol i no inap sanap strong.
Na ol i ken i stap olsem oltaim.”
God i kisim bek ol arapela lain
11
Olsem
na mi laik askim. Taim ol Israel i bin pundaun, ating ol i bagarap na lus olgeta? Nogat tru. Ol i bin givim baksait long God, na long dispela rot God i kisim bek ol arapela lain. God i laik bai ol Israel i lukim dispela gutpela pasin em i mekim long ol arapela lain na bai ol i bel nogut na mangal long ol. 12
Taim ol Israel i bin givim baksait long God, God i helpim moa yet olgeta manmeri bilong graun. Na taim ol Israel i lusim pasin bilong God, God i mekim gutpela pasin tru long ol arapela lain. Olsem na sapos olgeta Israel i kam bek long God, yumi save God bai i mekim gutpela pasin moa moa yet long olgeta lain manmeri.
13 Orait nau mi laik givim tok long yupela ol manmeri bilong ol arapela lain. God i salim mi i go bilong mekim wok namel long yupela, na mi save amamas tru long dispela wok mi mekim, 14 long wanem, mi laik kirapim tingting bilong ol wanlain bilong mi long ol i ken mangalim ol gutpela pasin God i bin mekim long yupela. Na long dispela pasin mi laik kisim bek sampela bilong ol. 15 Taim God i rausim ol Israel, em i mekim ol manmeri bilong graun i kamap wanbel wantaim em. Olsem na sapos God i kisim bek ol Israel, yumi save em bai i mekim ol manmeri i dai pinis i kirap bek long matmat.
16
Taim
ol i wokim bret long namba wan hap plaua bilong wit, ol i save kisim wanpela bret na givim long God olsem ofa. Na long dispela pasin ol i mekim olgeta arapela bret tu i kamap samting bilong God. Na sapos rop bilong diwai em i bilong God, orait ol han bilong en tu i bilong God. 17
Ol
Israel i olsem wanpela gutpela diwai oliv, na God i bin brukim na rausim sampela han bilong en. Na yupela ol arapela lain i olsem ol han bilong diwai oliv nating bilong bus, na God i bin kisim yupela na skruim yupela long gutpela diwai oliv bilong kisim ples bilong ol dispela han em i bin brukim. Na nau yupela i save kisim gris long rop bilong gutpela diwai oliv wankain olsem ol arapela han, na yupela i stap gut. 18
Olsem
na yupela i no ken ting yupela i gutpela tru na i winim ol han tru bilong dispela diwai. Sapos yupela i gat tingting olsem, mobeta yupela i tingting gut pastaim. Yupela ol han i no save givim gris long rop bilong diwai. Nogat. Rop i save givim gris long yupela.
19
Tasol ating yupela bai i tok olsem, “God i bin brukim dispela ol han, bai em i ken skruim mipela long ples bilong ol.” 20
Tru,
God i bin mekim olsem. Tasol as bilong dispela pasin God i bin mekim, em i olsem. Ol i no bilip, olsem na em i brukim ol. Na yupela i bilip, olsem na yupela i stap gut. Olsem na yupela i mas lukaut, nogut yupela i bikhet na apim nem bilong yupela yet. Mobeta yupela i pret. 21
Tingim. Bipo, God i no larim ol han tru i stap. Na olsem tasol, sapos yupela i bikhet, em bai i no larim yupela tu. 22
Yupela
i mas tingting gut, God i save mekim gutpela pasin na hatpela pasin tu. Ol man i lusim pasin bilong en, em i save mekim save long ol. Tasol em i mekim gutpela pasin long yupela, sapos yupela i stap strong long gutpela pasin bilong en. Sapos nogat, orait em bai i katim yupela tu. 23
Na
dispela ol arapela han bipo em i bin katim, sapos ol i bilip, orait God bai i skruim ol tu i go bek long diwai. Yes, God em inap long skruim ol i go bek gen. 24
Yupela i save, bipo yupela i stap han bilong diwai oliv bilong bus, na God i katim yupela na skruim yupela long gutpela diwai oliv, em i no diwai bilong yupela stret. Olsem na tru tumas, em bai inap kisim ol han bilong dispela diwai yet na skruim ol i go bek long dispela diwai pastaim ol i bin i stap long en.
God i laik soim marimari bilong en long olgeta manmeri
25
Ol
brata, mi laik bai yupela i mas save long wanpela tok hait. Nogut yupela i ting yupela i gat bikpela save tru. Olsem na mi autim dispela tok hait long yupela. Em i olsem. Bel na tingting bilong hap lain bilong ol Israel i pas pinis, na ol bai i stap olsem i go inap long dispela taim ol manmeri bilong ol arapela lain ol inapim dispela namba God i bin makim pinis long hamas bilong ol bai i stap insait long lain manmeri bilong en. 26
Na
long dispela rot God bai i kisim bek olgeta Israel, olsem buk bilong God i tok, “Man bilong sambai long ol Israel na helpim ol, em bai i kirap long Jerusalem na i kam, na em bai i mekim olgeta manmeri bilong lain bilong Jekop i lusim pasin bilong sakim tok bilong God. 27
Na
long dispela taim bai mi mekim kontrak wantaim ol long pinisim tru ol sin bilong ol.” 28
Ol Israel i bin givim baksait long gutnius bilong Jisas, olsem na ol i stap olsem birua bilong God, na dispela i helpim yupela ol manmeri bilong ol arapela lain. Tasol bipo yet God i makim ol long i stap ol manmeri bilong en, na em i laikim ol yet. Em i ting long ol tumbuna bilong ol na em i mekim olsem. 29
Sapos God i singautim ol man i kam long em, na em i givim ol gutpela samting long ol, orait bihain em i no save senisim tingting bilong en.
30
Bipo
yupela i save sakim tok bilong God, tasol nau ol Israel i sakim tok, na long dispela rot yupela i bin kisim marimari bilong God. 31
Olsem tasol, nau ol Israel i sakim tok bilong God, tasol long dispela marimari yupela i bin kisim, nau ol tu i ken kisim marimari bilong God. 32
God
i bin larim pasin bilong sakim tok i kalabusim olgeta man, long wanem, em i laik soim marimari bilong en long olgeta man.
Yumi ken litimapim nem bilong God
33
Olaman!
Ol gutpela pasin bilong God na tingting na save bilong en i pulap tru, na i daun tumas olsem solwara! Yumi man i no inap tru long painim as bilong olgeta tingting bilong en. Yumi no inap tru long bihainim olgeta rot bilong en. 34
Olsem
tok i stap long buk bilong God, “Husat i save pinis long tingting bilong Bikpela? Husat i bin givim tingting long em?” 35
Na
“husat i bin givim samting long God pastaim na bai God i mas bekim samting long em?” Nogat tru. 36
God
yet i mekim kamap olgeta samting, na em i as bilong olgeta samting. Na olgeta samting i bilong em wanpela tasol. Yumi mas litimapim nem bilong em oltaim oltaim. I tru.
Pol i tok long pasin ol manmeri i bilip long Krais i mas mekim
(Sapta 12.1—15.13)


text:
Namba 2
Pas Jon i raitim
Tok i go pas
Wanpela hetman bilong sios i bin raitim dispela pas. Planti man i ting em i bin raitim pas i go long ol manmeri bilong wanpela sios. Em i laik bai ol i mas laikim tru ol arapela na ol i mas lukaut long ol man bilong giaman, em ol man bilong paulim tok bilong God.
Yumi mas holim strong tok tru bilong God
na lukaut long ol man i autim narapela kain tok
Sapta 1
1
Mi
hetman bilong sios, mi raitim dispela pas long yu meri wantaim ol pikinini bilong yu.*
God i bin makim yu bilong em yet, na mi tok tru tumas, mi laikim yupela tru. Na i no mi tasol. Nogat. Olgeta manmeri i save long tok tru, ol i laikim yupela tru. 2
Tok tru em i stap long yumi, na em bai i stap long yumi oltaim oltaim, olsem na mipela i save laikim yupela tru. 3
Long pasin bilong tok tru na long pasin bilong laikim tru ol arapela, God Papa wantaim Jisas Krais, em Pikinini bilong Papa, bai i mekim pasin bilong marimari na sori na bel isi i kamap strong long laip bilong yumi.
Yumi mas bihainim pasin bilong laikim tru ol arapela
4
Mi
amamas tru long harim tok long sampela pikinini bilong yu ol i save bihainim tok tru, olsem Papa i bin tok long yumi mas bihainim. 5
Tasol
meri, mi gat wanpela tok mi laik bai yu mas bihainim. Em i olsem, yumi wan wan i mas laikim tru ol arapela. I no olsem mi givim nupela lo long yu. Nogat. Bipo tru yumi kisim dispela lo. 6
Pasin
bilong laikim tru ol arapela, em i olsem. Yumi mas bihainim ol lo bilong God. Olsem na dispela lo bipo tru yupela i harim, em i olsem, yupela i mas bihainim pasin bilong laikim tru ol arapela.
Yumi mas holim strong tok bilong Krais
7
Harim.
Planti man i laik giamanim yumi, ol i raun nabaut long graun. Ol i no bilip olsem, Jisas Krais em i bin kamap man.†
Dispela kain man, em i man bilong giaman, na em i birua bilong Krais. 8
Olsem
na yupela i mas lukaut gut, nogut yupela i lusim ol samting yumi bin hatwok long kisim. Yupela i mas sanap strong, na bai yupela i kisim olgeta pe bilong yupela. 9
Sapos
wanpela man i no holim strong tok bilong Krais, na em i kalap i go long narapela tok, orait God i no i stap wantaim em. Tasol sapos wanpela man i holim strong tok bilong Krais, orait Papa wantaim Pikinini tupela i stap wantaim em. 10
Sapos
wanpela man i kam long yupela, na em i no bringim dispela kain tok i kam, orait yupela i no ken givim gude long em, na yupela i no ken kisim em i go long haus bilong yupela. 11
Man i givim gude long dispela kain man, em i helpim em long wok nogut bilong em.
Hetman i laik lukim ol
12
Inap
mi raitim planti tok moa long yupela, tasol mi no laik putim dispela tok long wanpela pas. Mi ting mi mas i kam lukim yupela, na bai yumi toktok wantaim na yumi amamas tru.
13
Ol pikinini bilong susa bilong yu, em dispela susa God i makim bilong em yet, ol i tok gude long yu.‡